****

Pirkimas finansuojamas projekto „Teisės pažeidimų tyrimo veiksmų automatizavimas ir elektroninių paslaugų plėtra“ Nr. 02-086-P-0007 lėšomis

**ADMINISTRACINIŲ NUSIŽENGIMŲ REGISTRO INFORMACINĖS SISTEMOS PLĖTROS IR DIEGIMO TECHNINĖ SPECIFIKACIJA**

TURINYS

[TECHNINĖS SPECIFIKACIJOS SANTRAUKA 3](#_Toc190713634)

[SĄVOKOS IR SUTRUMPINIMAI 3](#_Toc190713635)

[1 BENDRA INFORMACIJA 5](#_Toc190713636)

[2 PIRKIMO TIKSLAS IR SUTARTIES VEIKLOS 5](#_Toc190713637)

[3 REIKALAVIMAI SUSIJĘ SU NACIONALINIU SAUGUMU 6](#_Toc190713638)

[4 SUSIJUSIŲ DOKUMENTŲ SĄRAŠAS 7](#_Toc190713639)

[5 INFORMACIJA APIE PROJEKTĄ 8](#_Toc190713640)

[6 ESAMOS SITUACIJOS APRAŠYMAS 13](#_Toc190713641)

[6.1 EPP APRAŠYMAS 13](#_Toc190713642)

[6.2 ANR APRAŠYMAS 14](#_Toc190713643)

[7 SIEKIAMOS SITUACIJOS APRAŠYMAS 17](#_Toc190713644)

[8 FUNKCINIŲ REIKALAVIMŲ APRAŠYMAS 22](#_Toc190713645)

[8.1 BENDRIEJI FUNKCINIAI REIKALAVIMAI ANR ir EPP modernizavimui 22](#_Toc190713646)

[8.2 REIKALAVIMAI ANR MODERNIZAVIMUI 24](#_Toc190713647)

[8.2.1 Reikalavimai ANR ir ANR PFS (KET pažeidimai) išplėtimui 24](#_Toc190713648)

[8.3 REIKALAVIMAI EPP MODERNIZAVIMUI 26](#_Toc190713649)

[8.3.1 Reikalavimai EPP paskyros valdymui 27](#_Toc190713650)

[8.3.2 Reikalavimai sutikimų sričiai 28](#_Toc190713651)

[8.3.3 Reikalavimai pranešimų sričiai 28](#_Toc190713652)

[8.3.4 Reikalavimai EPP AN sričiai 28](#_Toc190713653)

[8.3.5 Reikalavimai EPP GPS 31](#_Toc190713654)

[9 NEFUNKCINIAI REIKALAVIMAI 32](#_Toc190713655)

[9.1 Reikalavimai reikalavimų įgyvendinimui 32](#_Toc190713656)

[9.2 Reikalavimai ANR saugumui 33](#_Toc190713657)

[9.2.1 Reikalavimai saugą reglamentuojančių teisės aktų taikymui 33](#_Toc190713658)

[9.2.2 Reikalavimai rizikų, grėsmių ir pažeidžiamumų valdymui 34](#_Toc190713659)

[9.2.3 Kibernetinio saugumo reikalavimai 35](#_Toc190713660)

[9.2.4 Kiti saugos reikalavimai 35](#_Toc190713661)

[9.3 Reikalavimai architektūrai 36](#_Toc190713662)

[9.4 Reikalavimai ANR greitaveikai ir našumui 36](#_Toc190713663)

[9.5 Reikalavimai ANR integracinėms sąsajoms 36](#_Toc190713664)

[9.6 Reikalavimai ANR naudotojo sąsajai ir ergonomikai 38](#_Toc190713665)

[9.7 Reikalavimai Paslaugų teikimui 38](#_Toc190713666)

[9.7.1 Reikalavimai dokumentacijai ir jos derinimui 38](#_Toc190713667)

[9.7.2 Reikalavimai analizei ir projektavimui 39](#_Toc190713668)

[9.7.3 Reikalavimai kūrimui ir demonstracijoms 40](#_Toc190713669)

[9.7.4 Reikalavimai testavimui 40](#_Toc190713670)

[9.7.5 Reikalavimai diegimui 41](#_Toc190713671)

[9.7.6 Reikalavimai bandomajai eksploatacijai 42](#_Toc190713672)

[9.7.7 Reikalavimai ANR garantinei priežiūrai 42](#_Toc190713673)

[9.7.8 Reikalavimai papildomoms paslaugoms / nenumatytiems darbams 43](#_Toc190713674)

[9.7.9 Reikalavimai ANR priėmimui 45](#_Toc190713675)

[9.8 Reikalavimai ANR kūrimo paslaugų etapams ir terminams 45](#_Toc190713676)

[10 PRIEDAI 56](#_Toc190713677)

[10.1 PFS užfiksuotų pažeidimų AN bylos teisenoje dalyvaujantiems asmenims teikiamų paslaugų procesas 57](#_Toc190713678)

[10.2 Kitų pažeidimų AN bylos teisenoje dalyvaujantiems asmenims teikiamų paslaugų procesas 61](#_Toc190713679)

TECHNINĖS SPECIFIKACIJOS SANTRAUKA

1. Administracinių nusižengimų registro informacinės sistemos plėtros ir diegimo techninėje specifikacijoje (toliau – Techninė specifikacija) pateikiami reikalavimai, pagal kuriuos turi būti modernizuota Administracinių nusižengimų registro informacinė sistema[[1]](#footnote-1) (toliau – ANR) ir Elektroninių paslaugų portalas (toliau – EPP), sukuriant administracinėje teisenoje dalyvaujančių institucijų teikiamas elektronines paslaugas fiziniams ir juridiniams asmenims.
2. Dokumente pateikiama informacija apie teisės aktus, kuriais turi vadovautis Administracinių nusižengimų registro informacinės sistemos plėtros ir diegimo paslaugų teikėjas (toliau – Diegėjas), atrinktas Administracinių nusižengimų registro informacinės sistemos plėtros ir diegimo paslaugų viešojo pirkimo (toliau – Pirkimas) būdu ir su kuriuo bus pasirašyta Administracinių nusižengimų registro informacinės sistemos plėtros ir diegimo paslaugų teikimo sutartis (toliau – Sutartis). Dokumente įvardijamas Pirkimo objektas ir tikslas (žr. 2 skyrių), aprašomi funkciniai (žr. 6 skyrių) ir nefunkciniai (žr. 9 skyrių) ANR ir EPP modernizavimo reikalavimai.

SĄVOKOS IR SUTRUMPINIMAI

| Sąvoka / sutrumpinimas | Paaiškinimas |
| --- | --- |
| AN | Administracinis nusižengimas |
| AN bauda | Bauda už administracinį nusižengimą |
| ANK | Lietuvos Respublikos administracinių nusižengimų kodeksas |
| ANR | Administracinių nusižengimų registro informacinė sistema, Administracinių nusižengimų registras |
| ANR AN | Administracinių nusižengimų registro posistemė, kurioje administraciniai nusižengimai ANK nustatyta tvarka užregistruojami fiziniams asmenims |
| ANR ES | Administracinių nusižengimų registro posistemė, kurioje specialiųjų teisės aktų nustatyta tvarka užfiksuojami ūkio subjektų padaryti teisės pažeidimai |
| ANR PFS modulis | Administracinių nusižengimų registro pažeidimų fiksavimo ir tyrimo modulis |
| DARSIS | VRIP Didelės apimties rinkmenų saugojimo posistemė |
| DB | Duomenų bazė |
| DPKS | Daugiafunkcinė pažeidimų kontrolės sistema |
| Diegėjas | Administracinių nusižengimų registro plėtros ir diegimo paslaugų teikėjas |
| EPP | VRIP Elektroninių paslaugų portalas |
| ES | Europos Sąjunga |
| EUCARIS | Vairuotojų ir automobilių duomenų sistema (*angl. European car and driving licence information system*) |
| FA | Fizinis asmuo |
| IS | Informacinė sistema |
| Gitlab | IRD pateikta programų išeities tekstų versijų kontrolės sistemos aplinka |
| GPS | Greitosios peržiūros sritis |
| GR | Lietuvos Respublikos gyventojų registras |
| JA | Juridinis asmuo |
| JAR | Juridinių asmenų registras |
| KET | Kelių eismo taisyklės |
| KTPR | Lietuvos Respublikos kelių transporto priemonių registras |
| KTPVR | Lietuvos Respublikos kelių transporto priemonių vairuotojų registras |
| MMR | Mokesčių mokėtojų registras |
| Paslaugos | Administracinių nusižengimų registro plėtros ir diegimo paslaugos |
| PD | Policijos departamentas prie Lietuvos Respublikos vidaus reikalų ministerijos |
| Perkančioji organizacija, IRD | Informatikos ir ryšių departamentas prie Lietuvos Respublikos vidaus reikalų ministerijos |
| PFS | Pažeidimų fiksavimo sistemos (Daugiafunkcinė pažeidimų kontrolės sistema, Vidutinio greičio matavimo sistema, iš savivaldybės biudžeto išlaikoma ir eksploatuojama stacionari ar mobili teisės pažeidimo fiksavimo sistema ar kitas pažeidimų fiksavimo įrenginys, gebantis automatiniu būdu perduoti duomenis į Administracinių nusižengimų registrą). |
| PĮ | Programinė įranga |
| Pirkimas | Administracinių nusižengimų registro plėtros ir diegimo paslaugų pirkimas |
| ROIK | Administracinių nusižengimų registro objekto identifikacinis kodas |
| Projektas | Projektas „Teisės pažeidimų tyrimo veiksmų automatizavimas ir elektroninių paslaugų plėtra“ Nr. 02-086-P-0007 |
| RC | Valstybės įmonė Registrų centras |
| Sutartis | Administracinių nusižengimų registro plėtros ir diegimo paslaugų teikimo sutartis |
| Techninė specifikacija | Administracinių nusižengimų registro plėtros ir diegimo techninė specifikacija |
| TP | Transporto priemonė |
| TPSAIS | Transporto priemonių savininkų apskaitos informacinė sistema |
| UR | Užsieniečių registras |
| VGMS | Vidutinio greičio matavimo sistema |
| VRIP | Vidaus reikalų integracinė platforma |
| VMI | Valstybinė mokesčių inspekcija prie Lietuvos Respublikos finansų ministerijos |
| VRM | Lietuvos Respublikos vidaus reikalų ministerija |
| VIISP | Valstybės informacinių išteklių sąveikumo platforma |

1. Kitos, šios Techninės specifikacijos Sąvokų ir sutrumpinimų lentelėje neapibrėžtos, bet dokumente naudojamos sąvokos yra apibrėžtos teisės aktuose, taikomuose Pirkimui ir jo objektui, ir suprantamos taip kaip naudojamos Pirkimo objekto kontekste ir gerojoje informacinių technologijų praktikoje.
2. BENDRA INFORMACIJA
3. Informatikos ir ryšių departamentas prie Lietuvos Respublikos vidaus reikalų ministerijos (toliau – IRD arba Perkančioji organizacija), juridinio asmens kodas – 188774822, adresas – Šventaragio g. 2, LT-01510 Vilnius; telefonas +370 5 271 7177, elektroninio pašto adresas – ird@vrm.lt.
4. Perkančioji organizacija numato įsigyti projekto „Teisės pažeidimų tyrimo veiksmų automatizavimas ir elektroninių paslaugų plėtra“ Nr. 02-086-P-0007 (toliau – Projektas), kuriame IRD dalyvauja kaip Projekto vykdytojas, valstybės įmonė Registrų centras (toliau – RC) dalyvauja Projekto partnerio teisėmis pagal 2024 m. sausio 10 d. Partnerystės sutartį Nr. SUT-4(1.58 Mr) / 15R-9 dėl projekto „Teisės pažeidimų tyrimo veiksmų automatizavimas ir elektroninių paslaugų plėtra“ Nr. 02-086-P-0007 įgyvendinimo“, ANR plėtros ir diegimo paslaugas. Detalūs reikalavimai ANR plėtros ir diegimo paslaugoms pateikti Techninėje specifikacijoje.
5. Paslaugos turi būti suteiktos IRD, adresu Šventaragio g. 2, Vilnius, Lietuva.
6. Apibūdinant pirkimo objektą, Techninėje specifikacijoje ar kitose pirkimo dokumentuose galimai nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, sertifikatai, standartai, protokolai turi būti suprantami su žodžiais „arba lygiavertis“.
7. PIRKIMO TIKSLAS IR SUTARTIES VEIKLOS
8. **Pirkimo objektas:**
   1. Perkančioji organizacija siekia įsigyti ANR plėtros ir diegimo paslaugas.
9. **Pirkimo tikslas** – sudaryti Sutartį su Diegėju, kuris suteiktų šioje Techninėje specifikacijoje nurodytas paslaugas (sukurtų, įdiegtų, ištestuotų, išbandytų bei parengtų gamybinei eksploatacijai ANR ir EPP modernizuotus funkcionalumus).
10. ANR plėtros ir diegimo paslaugų (toliau – Paslaugos) apimtis:
    1. atlikti detalią poreikių ir galimybių analizę;
    2. sumodeliuoti ir suprojektuoti ANR ir EPP funkcionalumus;
    3. parengti ir suderinti visą numatytą dokumentaciją (žr. 9.7.1 skyrių);
    4. realizuoti funkcijas;
    5. įdiegti funkcijas;
    6. sėkmingai įvykdyti sukurtų funkcijų testavimą bei bandomąją eksploataciją;
    7. paruošti ANR ir EPP eksploatavimui;
    8. suteikti kitas Techninėje specifikacijoje nurodytas paslaugas.
11. Sutarties įgyvendinimo metu turi būti vykdomos tokios **veiklos**:
    1. Sutarties įgyvendinimo inicijavimas;
    2. detali poreikių ir reikalavimų analizė;
    3. projektavimas ir techninės architektūros parengimas;
    4. konstravimas;
    5. diegimas testavimo aplinkoje;
    6. vidiniai ir priėmimo testavimai;
    7. diegimas gamybinėje aplinkoje;
    8. bandomoji eksploatacija;
    9. pridavimas;
    10. garantinė priežiūra.
12. Perkamų paslaugų **rezultatai**:
    1. sukurti, įdiegti ir ištestuoti ANR ir EPP modernizuoti funkcionalumai;
    2. parengta sprendimo techninė dokumentacija;
    3. suteikta ANR ir EPP modernizuotų funkcionalumų garantinė priežiūra.
13. REIKALAVIMAI SUSIJĘ SU NACIONALINIU SAUGUMU
14. Pirkimo objektui taikomi Lietuvos Respublikos viešųjų pirkimų įstatymo 37 str. 8 dalies ir 9 dalies reikalavimai susiję su nacionaliniu saugumu:
    1. **Pirkimo objektui taikomi Lietuvos Respublikos viešųjų pirkimų įstatymo 37 str. 8 dalies reikalavimai susiję su nacionaliniu saugumu.** Tiekėjo siūlomos paslaugos turi nekelti grėsmės nacionaliniam saugumui, kaip nurodyta VPĮ 37 straipsnio 8 dalyje. Perkančioji organizacija reikalauja, kad tiekėjo siūlomos paslaugos nekeltų grėsmės nacionaliniam saugumui, kai sandorio pagrindu susidarytų aplinkybės, nurodytos Nacionaliniam saugumui užtikrinti svarbių objektų apsaugos įstatymo 13 straipsnio 4 dalies 1 punkte. Laikoma, kad tiekėjo siūlomos paslaugos kelia grėsmę nacionaliniam saugumui, kai Lietuvos Respublikos Vyriausybė yra priėmusi sprendimą, patvirtinantį, kad ketinamas sudaryti sandoris neatitinka nacionalinio saugumo interesų vadovaujantis Nacionaliniam saugumui užtikrinti svarbių objektų apsaugos įstatymu, ir tiekėjo pasiūlymas atmetamas. Į kompetentingas institucijas dėl atitikties įvertinimo keliamam reikalavimui bus kreipiamasi dėl ekonomiškai naudingiausią pasiūlymą pateikusio tiekėjo ir tik įvertinus ekonomiškai naudingiausią pasiūlymą (iki pasiūlymų eilės nustatymo) pateikusio tiekėjo pašalinimo pagrindų nebuvimą, atitikimą Specialiosiose sąlygose nustatytiems kvalifikacijos reikalavimams bei Lietuvos Respublikos viešųjų pirkimų įstatymo 37 straipsnio 9 dalies reikalavimams, susijusiems su nacionaliniu saugumu..
    2. **Pirkimo objektui taikomi Lietuvos Respublikos viešųjų pirkimų įstatymo 37 str. 9 dalies reikalavimai susiję su nacionaliniu saugumu**\*. Tiekėjas privalo įrodyti, kad siūlomos paslaugos nekelia grėsmės nacionaliniam saugumui, paslaugų teikimas nėra vykdomas iš VPĮ 92 straipsnio 14 dalyje numatytame sąraše nurodytų valstybių ar teritorijų:


Perkančioji organizacija pasiūlymo atitikčiai Lietuvos Respublikos viešųjų pirkimų įstatymo 37 straipsnio 9 dalies reikalavimams patvirtinti iš tiekėjo reikalauja KARTU SU PASIŪLYMU PATEIKTI užpildytą pirkimo dokumentą „Nacionalinio saugumo reikalavimų atitikties deklaracija“ (8 IA PD ATITIKTIES DEKLARACIJA), o iš ekonomiškai naudingiausią pasiūlymą pateikusio tiekėjo reikalaus pateikti (kartu su pasiūlymu šių dokumentų tiekėjas pateikti neturi) – vieną ar kelis šiuos dokumentus\*\*: juridinio asmens vadovo patvirtintą juridinio asmens steigimo dokumentų kopiją, Juridinių asmenų registro išplėstinį išrašą su istorija, Juridinių asmenų dalyvių informacinės sistemos išrašą, asmens tapatybę patvirtinančio dokumento (tapatybės kortelės ar paso) kopiją, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją, pažymą apie deklaruotą gyvenamąją vietą arba atitinkamus valstybės narės ar trečiosios šalies dokumentus, ar kitus perkančiajai organizacijai priimtinus dokumentus.

*Pastabos:*

*\*Jeigu prekių gamintojas ar paslaugų teikėjas ar jį kontroliuojantis asmuo yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams aukščiau nurodytas reikalavimas (VPĮ 37 straipsnio 9 dalis) yra netaikomas.*

*\*\*Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią perkančiosios organizacijos prašymu tiekėjas turi pateikti dokumentus.*

1. SUSIJUSIŲ DOKUMENTŲ SĄRAŠAS
2. Teisės aktai, reglamentuojantys kompiuterizuojamą veiklos sritį, kuriais turi vadovautis Diegėjas:
   1. Lietuvos Respublikos administracinių nusižengimų registro įstatymas;
   2. Lietuvos Respublikos administracinių nusižengimų kodeksas (toliau – ANK);
   3. Lietuvos Respublikos mokesčių administravimo įstatymas;
   4. Lietuvos Respublikos civilinio proceso kodeksas;
   5. Lietuvos Respublikos civilinis kodeksas;
   6. Lietuvos Respublikos teisės gauti informaciją ir duomenų pakartotinio naudojimo įstatymas;
   7. Lietuvos Respublikos vidaus reikalų ministro 2022 m. birželio 16 d. įsakymas Nr. 1V-439 „Dėl duomenų teikimo į Administracinių nusižengimų registrą“;
3. Teisės aktai, reglamentuojantys informacinių išteklių valdymą ir tvarkymą:
   1. Administracinių nusižengimų registro informacinės sistemos nuostatai, patvirtinti Lietuvos Respublikos Vyriausybės 2016 m. gruodžio 28 d. nutarimu Nr. 1278 „Dėl Administracinių nusižengimų registro informacinės sistemos nuostatų patvirtinimo“;
   2. Vidaus reikalų integracinės platformos nuostatai, patvirtinti Lietuvos Respublikos vidaus reikalų ministro 2024 m. spalio 24 d. įsakymu Nr. 1V-623 „Dėl Vidaus reikalų informacinės sistemos atnaujinimo ir Vidaus reikalų integracinės platformos nuostatų patvirtinimo“.
   3. Lietuvos Respublikos valstybės informacinių išteklių valdymo įstatymas;
   4. Valstybės informacinių sistemų gyvavimo ciklo valdymo metodika, patvirtinta Informacinės visuomenės plėtros komiteto prie Susisiekimo ministerijos direktoriaus 2014 m. vasario 25 d. įsakymu Nr. T-29 „Dėl Valstybės informacinių sistemų gyvavimo ciklo valdymo metodikos patvirtinimo“;
   5. Informacinių sistemų steigimo, kūrimo, atnaujinimo, pertvarkymo ir likvidavimo tvarkos aprašas, patvirtintas Lietuvos Respublikos Vyriausybės 2024 m. spalio 30 d. nutarimu Nr. 907 „Dėl Lietuvos Respublikos Vyriausybės 2024 m. gegužės 15 d. nutarimo Nr. 349 „Dėl Lietuvos Respublikos valstybės informacinių išteklių valdymo įstatymo įgyvendinimo“ pakeitimo“;
   6. Informacinių sistemų, kuriomis tvarkoma informacija, susijusi su dokumentų valdymu, steigimo, kūrimo, modernizavimo ir likvidavimo tvarkos aprašas, patvirtintas Lietuvos vyriausiojo archyvaro 2013 m. birželio 18 d. įsakymu Nr. V-45 „Dėl Informacinių sistemų, kuriomis tvarkoma informacija, susijusi su dokumentų valdymu, steigimo, kūrimo, modernizavimo ir likvidavimo tvarkos aprašo patvirtinimo“;
   7. Kuriamų viešųjų ir administracinių elektroninių paslaugų tinkamumo naudotojams užtikrinimo priemonių metodinės rekomendacijos, patvirtintos 2014 m. gegužės 5 d. Informacinės visuomenės plėtros komiteto prie Susisiekimo ministerijos direktoriaus įsakymu Nr. T-65.
4. Duomenų saugą reglamentuojantys teisės aktai:
   1. 2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas);
   2. Lietuvos Respublikos asmens duomenų teisinės apsaugos įstatymas;
   3. Lietuvos Respublikos kibernetinio saugumo įstatymas;
   4. Nacionalinis kibernetinių incidentų valdymo planas, Kibernetinio saugumo subjektų identifikavimo pagal specialiuosius kriterijus metodika, Kibernetinio saugumo reikalavimų aprašas, Vykdymo užtikrinimo priemonių taikymo kibernetinio saugumo subjektams tvarkos aprašas, Saugiojo valstybinio duomenų perdavimo tinklo naudotojų sąrašas, patvirtinti Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“ ;
   5. Duomenų teikimo formatų ir standartų rekomendacijos, patvirtintos Informacinės visuomenės plėtros komiteto prie Susisiekimo ministerijos direktoriaus 2013 m. kovo 25 d. įsakymu Nr. T-36 „Dėl Duomenų teikimo formatų ir standartų rekomendacijų patvirtinimo“;
   6. Nacionalinės ryšių ir informacinių sistemų spragų atskleidimo tvarkos aprašas, patvirtintas Lietuvos Respublikos krašto apsaugos ministro 2021 m. liepos 9 d. įsakymu Nr. V-484 „Dėl Nacionalinės ryšių ir informacinių sistemų spragų atskleidimo tvarkos aprašo patvirtinimo“;
   7. Elektroninių paslaugų kūrimo metodika, patvirtinta Lietuvos Respublikos susisiekimo ministro 2015 m. spalio 7 d. įsakymu 3-416(1.5 E) „Dėl metodinių dokumentų patvirtinimo“;
   8. Lietuvos standartai LST ISO/IEC 27002 ir LST ISO/IEC 27001;
   9. Atviro tinklo programų saugumo projekto (angl. The Open Web Application Security Project (OWASP) programinės įrangos saugos užtikrinimo standartas (angl. Application Security Verification Standard, OWASP saugaus programavimo gidu (angl. OWASP Secure Coding Practices), OWASP saugumo testavimo metodika (angl. OWASP Testing Guide), OWASP mobiliųjų aplikacijų testavimo metodika (angl. OWASP Mobile Security Testing Guide), OWASP mobiliųjų aplikacijų saugos užtikrinimo standartu (angl. OWASP Mobile Application Security Verification Standard), Etiško įsilaužimo testavimo vykdymo standartu (angl. Penetration Testing Execution Standard (PTES), Atviro kodo saugumo testavimo metodika (angl. Open Source Security Testing Methodology Manual (OSSTMM), Informacinių sistemų saugumo vertinimo gairėmis (angl. Information Systems Security Assessment Framework (ISSAF), Sistemų administratorių, audito, tinklų ir saugumo instituto (angl. The SysAdmin, Audit, Network, and Security Institute (SANS) metodikomis, Nacionalinio standartų ir technologijų instituto (angl. NIST) SP 800-30 standartu ar lygiavertėmis saugumo nustatymo ir vertinimo metodikomis;
   10. Valstybinės duomenų apsaugos inspekcijos metodiniai dokumentai dėl duomenų saugumo priemonių ir rizikos įvertinimo, pritaikytosios ir standartizuotosios duomenų apsaugos informacinės sistemos gyvavimo cikle ir kiti metodiniai dokumentai ir rekomendacijos;
   11. Nacionalinio kibernetinio saugumo centro prie Krašto apsaugos ministerijos metodiniai dokumentai ir rekomendacijos;
   12. Projekto įgyvendinimo planu ir investicijų projektu, kurie bus pateikti Paslaugų teikėjui po sutarties pasirašymo;
   13. Kiti susiję teisės aktai ir jų redakcijos.
5. Diegėjas privalo vadovautis ne tik aukščiau išvardintais, bet ir visais kitais su Sutarties įgyvendinimu susijusiais teisės aktais, taip pat jų naujausiais pakeitimais ir papildymais. Diegėjas turi vadovautis vykdymo metu naujai priimtais teisės aktai, jeigu jie susiję su Sutarties įgyvendinimu ir yra priimti ne vėliau kaip iki bandomosios eksploatacijos etapo pabaigos.
6. INFORMACIJA APIE PROJEKTĄ
7. Projektas finansuojamas Ekonomikos gaivinimo ir atsparumo didinimo priemonės lėšomis ir Lietuvos Respublikos valstybės biudžeto lėšomis ir įgyvendinamas pagal 2021–2030 metų Lietuvos Respublikos ekonomikos ir inovacijų ministerijos valstybės skaitmeninimo plėtros programos pažangos priemonę Nr. 05-002-01-07-08 „Kurti technologinius sprendimus ir įrankius, leidžiančius saugiai ir patogiai naudotis paslaugomis“.
8. **Projekto įgyvendinimo trukmė:** nuo 2023 m. rugpjūčio 4 d. iki 2025 m. gruodžio 31 d.
9. **Projekto tikslas -** automatizuoti ir robotizuoti administracinėje teisenoje dalyvaujančių institucijų veiklos procesus, susijusius su teisės pažeidimų tyrimu, ir sukurti susijusias elektronines paslaugas, teikiamas fiziniams ir juridiniams asmenims, didinti viešojo sektoriaus institucijų, kurių pareigūnai turi teisę ne teismo tvarka nagrinėti administracinių nusižengimų bylas, veiklos efektyvumą ir institucijų atsparumą prisitaikant prie kintančių sąlygų.
10. **Projektu sprendžiama problema** nustatyta 2021–2030 metų Lietuvos Respublikos ekonomikos ir inovacijų ministerijos valstybės skaitmeninimo plėtros programoje – neišnaudojamos turimos valstybės skaitmeninimo galimybės, taip nesudaromos sąlygos kurti naujomis technologijomis pagrįstus sprendimus, juos diegti kuriant pažangias ir saugias skaitmenines paslaugas ir teikti šias paslaugas visuomenei. Institucijose, kurių pareigūnai turi teisę ne teismo tvarka nagrinėti administracinių nusižengimų bylas, neišnaudotas informacijos ir ryšių technologijų potencialas teisės pažeidimų tyrimo ir teisenos veiksmams automatizuoti, todėl viešojo sektoriaus institucijų, kurių pareigūnai nagrinėja administracinių nusižengimų bylas, veikla neefektyvi, trūksta skaitmeninių sprendimų, leidžiančių saugiai ir patogiai gauti elektronines paslaugas administracinių nusižengimų bylų tyrimo metu.
11. ANK nustatyta tvarka užfiksuoti administraciniai nusižengimai registruojami ANR. Šiai dienai automatinis procesas veikia išskirtinai tik dėl Kelių eismo taisyklių pažeidimų, už kurių kontrolę pagal kompetenciją atsakinga Policijos departamento prie Vidaus reikalų ministerijos (toliau – PD) Kelių policijos valdyba ir Lietuvos transporto saugos administracija. Institucijose, kurių pareigūnai turi teisę ne teismo tvarka nagrinėti administracinių nusižengimų bylas, neišnaudotas informacijos ir ryšių technologijų potencialas teisės pažeidimų tyrimo ir teisenos veiksmams automatizuoti – galimybės teisės pažeidimus fiksuoti bei tirti pasitelkiant automatizavimo ir robotizavimo sprendimus pilnai neišnaudotos, todėl, augant pažeidimų fiksavimo įrenginių ir skaitmeninių sprendimų, leidžiančių identifikuoti teisės pažeidimus eismo saugumo, finansų valdymo, mokesčių administravimo srityje ir kt. srityse, skaičiui, reikalingi vis didesni administracinių nusižengimų bylas nagrinėjančių institucijų žmogiškieji ir finansiniai ištekliai administracinio nusižengimo tyrimui, procesinių dokumentų rengimui, siuntimui, informavimui ir tolimesnei komunikacijai su pažeidėju. Be to, keliami vis aukštesni reikalavimai terminui, per kurį turi būti paskirta administracinė nuobauda pažeidėjui, skaičiuojant jį nuo administracinio nusižengimo padarymo dienos, todėl dalis pažeidimų dėl žmogiškųjų resursų trūkumo nustatytais terminais lieka neištirti.
12. Būtinas pažeidimų duomenų apdorojimo, procesinių dokumentų įforminimo automatizavimas, rutininių veiksmų atlikimas be pareigūno pagalbos. Taip pat – nėra realizuoti skaitmeniniai sprendimai, leidžiantys saugiai ir patogiai gauti elektronines paslaugas administracinių nusižengimų bylų tyrimo metu. Tiek verslo subjektai ir fiziniai asmenys, tiek pažeidimus tiriančios institucijos patiria administracinę naštą, teikdamos pranešimus ar kitą informaciją, procesinius dokumentus ir apdorodamos gautą informaciją administracinių nusižengimų ar kitų teisės pažeidimų tyrimo metu. Projektu siekiama sukurti naujus ANR automatinio apdorojimo ir robotizavimo procesus tam, kad efektyviai, mažinant žmogiškąjį įsikišimą arba be žmogiškųjų resursų būtų automatizuotos pasikartojančios rutininės pažeidimų registravimo ir tyrimo veiklos bei apdorojami jų duomenys, o susijusios administracinių pažeidimų tyrimų paslaugos asmenims teikiamos patogiu skaitmeniniu būdu.
13. **Projekto uždaviniai:**
    1. gerinti viešojo valdymo institucijų teikiamų paslaugų kokybę, didinti jų prieinamumą ir patrauklumą;
    2. automatizuoti ir robotizuoti administracinėje teisenoje dalyvaujančių institucijų veiklos procesus;
    3. teikti skaitmenines administracines paslaugas administracinio nusižengimo bylos teisenoje dalyvaujantiems asmenims.
14. **Projekto rezultatai:**
    1. Įgyvendinus Projektą, dėl automatizuotai vykdomų procesų bus mažinama administracinių nusižengimų bylas nagrinėjančių institucijų administracinė našta, taupomi žmogiškieji ir finansiniai ištekliai administracinio nusižengimo tyrimui, procesinių dokumentų rengimui, siuntimui, informavimui ir tolimesnei komunikacijai su pažeidėju.
    2. Sukūrus elektronines paslaugas administracinės teisenos proceso dalyviams didės paslaugų gavėjų pasitenkinimas dėl el. paslaugų prieinamumo, mažės laiko sąnaudos, skirtos prašymų, paaiškinimų ir reikalavimų pateikimui.
15. **Projekto tikslinės grupės:**
    1. Administracinę teiseną vykdančios institucijos.
    2. Administracinės teisenos proceso dalyviai: fiziniai ir juridiniai asmenys.
    3. Visuomenė.
16. **Projekto veiklos:**
    1. Modernizuotas ANR sukuriant ANR teisės pažeidimų fiksavimo bei tyrimo modulį (toliau - ANR PFS modulis) pasitelkiant automatizavimo ir robotizavimo sprendimus, modernizuoti kiti ANR komponentai, pritaikant juos atvaizduoti ir perduoti ANR PFS modulyje apdorojamą informaciją (pvz. ataskaitų, naudotojo sąsajos, integracinių sąsajų ir kt.). **Veikla vykdoma pirmame Projekto etape – ne šio Pirkimo apimtis.**
    2. Sukurta universali duomenų, užfiksuotų valstybės informacinėse sistemose (registruose), gavimo sąsaja, sukuriant galimybes iš kitų informacinių sistemų (registrų) į ANR priimti ir apdoroti įvairius fizinių ir juridinių asmenų pažeidimų duomenis. **Veikla vykdoma pirmame Projekto etape – ne šio Pirkimo apimtis.**
    3. Sukurtos elektroninės administracinės paslaugos kaip automatizuotų procesų dalis fiziniams ir juridiniams asmenims. **Šio Pirkimo apimtis.**
17. Vykdant Projektą kuriamas ANR PFS modulis pasitelkiant automatizavimo ir robotizavimo sprendimus, duomenų mainų integracijos su pradinius pažeidimų duomenis fiksuojančiomis valstybės informacinėmis sistemomis (registrais) bei automatizuota ir robotizuota teisės pažeidimų tyrimo veiksmų dalis. Siekiama sukurti naujus ANR automatinio apdorojimo ir robotizavimo procesus tam, kad efektyviai, mažinant žmogiškąjį įsikišimą arba be žmogiškųjų resursų (ir be jokio žmogiškojo kontakto) būtų automatizuotos pasikartojančios rutininės pažeidimų registravimo veiklos bei apdorojami jų duomenys, surašomi administracinio nusižengimo protokolai su administraciniu nurodymu ar be administracinio nurodymo, o ANK 608 str. 5 d. nustatytu atveju ir nutarimai skirti įspėjimą, o susijusios paslaugos asmenims būtų teikiamos patogiu skaitmeniniu būdu.
18. **Įgyvendinus Projektą bus pasiektos šios naudos:**
    1. Išaugs paslaugos ir (ar) jai suteikti reikalingų veiklos procesų atsparumas kibernetinėms grėsmėms.
    2. Sumažės klaidų teikiant paslaugą tikimybė. Bus naudojami automatizuoti teisės pažeidimų tyrimo ir teisenos veiksmai ir užtikrinta integracija su susijusiais registrais ir valstybės informacinėmis sistemomis.
    3. Paslaugos teikimo veiklos procesams atlikti reikės mažiau žmonių. Numatomas žmogiškųjų išteklių poreikio mažėjimas rutininės veiklos procesuose: automatizavus šiuos procesus nebus poreikio darbuotojams, vykdantiems dokumentų valdymo funkcijas, tikrinantiems pateiktas finansines ataskaitas, mokesčių ir turto perleidimo deklaracijas, rengiantiems procesinius dokumentus dėl padaryto teisės akto pažeidimo.
    4. Paspartės paslaugai suteikti reikalingi veiklos procesai. Skirtingų institucijų darbuotojai negaiš laiko tikrindami gautas atskaitas, deklaracijas ir pan., perduodami duomenis į ANR, sutikrindami duomenis su kitomis informacinėmis sistemomis ir/ar registrais, suvesdami trūkstamus duomenis teisenai vykdyti. Esamus procesus greitina automatinis duomenų sutikrinimas, perdavimas į kitas sistemas, automatiškai vykdoma veiklos kontrolė, finansines ataskaitas, deklaracijas kaupiančios informacinės sistemos detektuos dokumentų nepateikimą ir perduos duomenis pažeidimo registravimui į Administracinių nusižengimų registrą, inicijuojamos automatinės elektroninės informavimo apie užfiksuotą administracinį nusižengimą ir padaryto pažeidimo tyrimą, procesinių dokumentų pateikimo paslaugos.
    5. Bus suvienodinta tokią pačią paslaugą teikiančių institucijų analogiškų veiklos procesų atlikimo praktika. Bus suvienodinta PD, Valstybinės mokesčių inspekcijos prie Lietuvos Respublikos finansų ministerijos (toliau – VMI), Registrų centro veiklos procesų, susijusių su administracinės teisenos vykdymu, atlikimo praktika – įstaigos naudos tą patį unifikuotą skaitmeninį teisės pažeidimo fiksavimo ir su juo susijusių administracinių paslaugų sprendimą.
    6. Padidės paslaugos teikimo veiklos procesų skaidrumas. Administracinėje teisenoje dalyvaujantiems asmenims bus galimybė stebėti teikiamos paslaugos vykdymą nuo pranešimo apie pradėtą administracinį tyrimą dienos - matyti administracinės teisenos proceso stadijas, priimtus institucijos sprendimus, teikti prašymus, skundus, paaiškinimus.
    7. Institucija per tą patį laiką galės aptarnauti daugiau paslaugos gavėjų. Elektroninės paslaugos suteikia galimybę neriboti paslaugų kiekio vienu metu. Įdiegus sprendimą išaugs naudotojų skaičius, kurie iki šiol paslaugas galėjo gauti tik kontaktiniu būdu, atitinkamai per tą patį laiką institucija aptarnaus daugiau paslaugos gavėjų teikdama elektronines paslaugas.
    8. Bus taupomas paslaugos teikimo veiklos procesus atliekančių darbuotojų laikas. Atsisakius popierinių procesų ir supaprastinus procesus bus taupomas procesus atliekančių darbuotojų darbo laikas. Pvz. Juridinių asmenų registrui metinių finansinių ataskaitų rinkinių nepateikia apie 75 000 juridinių asmenų, kas sudaro apie 40 procentų nuo visų privalančių pateikti finansinių ataskaitų rinkinius juridinių asmenų skaičiaus, akivaizdu, kad Registrų centrui ženkliai padidėjo administracinių nusižengimų bylų nagrinėjimo krūvis, kuriam sumažinti turi būti pasitelkti skaitmeniniai sprendimai.
    9. Mažės paslaugos suteikimo laiko ir sprendimo priklausomybė nuo netinkamo paslaugą teikiančių darbuotojų veikimo. Skaitmeninis sprendimas suteiks galimybę išvengti galimų klaidų ir apriboti netinkamą paslaugas teikiančių darbuotojų veikimą, automatizuotame procese naudojant monitoringo ir stebėsenos funkcijas kontroliuojamas paslaugos suteikimo laikas ir darbuotojų vykdomi veiksmai.
    10. Paslaugos gavėjui mažės poreikis kreiptis į įvairias institucijas, siekiant gauti paslaugą. Paslaugos gavėjas paslaugas gaus vienoje vietoje iš įvairių institucijų.
    11. Bus galima automatizuotai kaupti su paslaugos teikimo veiklos procesais susijusias žinias ir patirtį (organizacijos žinių valdymas, institucinės atminties išsaugojimas). ANR bus automatizuotai formuojama reikalinga institucinė praktika (žinių bazė), kaupiama statistinė informacija apie paslaugų suteikimą, institucijų veiklos darbo krūvį.
    12. Bus sustiprinta ir paspartinta tarpinstitucinė komunikacija, siekiant suteikti paslaugą. Bus sustiprinta tarpinstitucinė komunikacija, siekiant suteikti paslaugą, tarp administracinės teisenos procesus vykdančių institucijų – PD, VMI, RC.
    13. Paslauga taps lengviau prieinama įvairių gebėjimų paslaugų vartotojams. Bus užtikrinta užsienio kalba užsieniečiams, paslaugos pritaikytos ribotų galimybių asmenims.
    14. Išaugs vartotojų pasitenkinimas institucijų teikiamomis paslaugomis. Pasitenkinimas išaugs dėl greičiau pasiekiamos paslaugos be papildomų prašymų teikimo ir savalaikio informavimo apie pažeidimą.
    15. Sumažės finansinės paslaugos teikimo veiklos procesų atlikimo sąnaudos. Atsisakius popierinių dokumentų, pašto ir kelionių išlaidų, taip pat sumažinus darbuotojų sugaištamą laiką paslaugoms teikti sumažėja finansinės sąnaudos.
    16. Išaugs paslaugų naudotojų skaičius. Automatiniu būdu pradėjus registruoti teisės aktų pažeidimus, išaugs registruojamų pažeidimų skaičius, taip pat atsiras poreikis naujoms administracinėms paslaugoms, kad pažeidėjai ne tik turėtų galimybę laiku gauti informaciją ir procesinius dokumentus, bet ir pateikti paaiškinimus.
    17. Išaugs paslaugų naudotojų pasitenkinimas teikiama paslauga. Pasitenkinimas išaugs dėl greičiau pasiekiamos paslaugos.
19. **Projektas įgyvendinamas dviem etapais:**
    1. Pirmasis Projekto įgyvendinimo etapas – ne šio Pirkimo apimtis (etapas jau užbaigtas).
    2. Antrasis Projekto įgyvendinimo etapas – šio Pirkimo apimtis.
20. Pirmame Projekto įgyvendinimo etape įvykdytos Projekto veiklos (šiuo metu vykdoma garantinė priežiūra), susijusios su ANR PFS modulio pasitelkiant automatizavimo ir robotizavimo sprendimus sukūrimu, universalios pažeidimų duomenų, užfiksuotų valstybės informacinėse sistemose (registruose), gavimo sąsajos sukūrimu pagal 2024 m. balandžio 30 d. pasirašytą viešojo pirkimo – pardavimo sutartį su paslaugų teikėju, įvykdžius viešąjį pirkimą „Procesų automatizavimo Administracinių nusižengimų registre paslaugų pirkimas (PPR-1628)“ (skelbimas paskelbtas Centrinėje viešųjų pirkimų informacinėje sistemoje (CVP IS), pirkimo numeris – 706655, pirkimo dokumentai paskelbti CVP IS adresu Viešas pirkimas – Procesų automatizavimo Administracinių nusižengimų registre paslaugų pirkimas (PPR-1628) (eviesiejipirkimai.lt). Pagal 2024 m. balandžio 30 d. pasirašytą viešojo pirkimo – pardavimo sutartį su paslaugų teikėju buvo iškelta užduotis sukurti šiuos funkcionalumus:
    1. Sukurti naują ANR universaliosios sąsajos metodą, kuris suteiktų galimybę iš kitų registrų ar informacinių sistemų į ANR priimti ir apdoroti fizinio ir/ar juridinio asmens, transporto priemonės (toliau – TP), pažeidimo duomenis.
    2. Sukurti naują ANR PFS modulį.
    3. Sukurti galimybę ANR automatinį procesą papildyti naujais administracinio nusižengimo tipais.
    4. Patobulinti ANR PFS paiešką.
    5. Patobulinti už PFS administracinių nusižengimų registro objekto identifikacinio kodo (toliau – ROIK) atsakingos įstaigos priskyrimą.
    6. Patobulinti kompetencijų priskyrimą GM, VGMS ir DPKS.
    7. Realizuoti automatinį duomenų apdorojimą.
    8. Realizuoti duomenų perkėlimą į archyvą, atmetimą po apdorojimo.
    9. ANR ROIK įregistravimo funkcionalumo tobulinimas.
    10. ANR lango „Asmuo“ duomenų iš ANR PFS naujo modulio automatinis užpildymas.
    11. ANR lango „Pažeidimas“ duomenų iš ANR PFS naujo modulio automatinis užpildymas.
    12. Automatinių procesinių sprendimų priėmimo funkcionalumo tobulinimas.
    13. Patobulinti procesinių dokumentų formavimą.
    14. Patobulinti procesinio sprendimo „Priimamas nutarimas, kai protokolas nesurašomas“ priėmimą.
    15. Pakoreguoti pakartotinumo skaičiavimo taisykles.
    16. Patobulinti automatinio proceso metu parenkamų ANK straipsnių ir kitų teisės aktų parinkimą.
    17. Patobulinti duomenų teikimą iš Valstybės sienos apsaugos tarnybos informacinės sistemos (toliau - VSATIS).
    18. Patobulinti duomenų teikimą į AUDIT.
    19. Patobulinti duomenų gavimą iš Juridinių asmenų registro (toliau – JAR).
21. Antrojo Projekto įgyvendinimo etapo bus vykdoma ANR plėtra sukuriant elektronines paslaugas administracinės teisenos proceso dalyviams – fiziniams ir juridiniams asmenims.
22. ESAMOS SITUACIJOS APRAŠYMAS
    1. EPP APRAŠYMAS
23. EPP – interneto svetainė, kurioje elektroninių paslaugų gavėjui teikiamos elektroninės paslaugos, taip pat suteikiama galimybė pateikti prašymą, skundą, papildomą informaciją ir duoti paaiškinimus administracinę procedūrą vykdančiam pareigūnui, valstybės tarnautojui.
24. EPP priklauso Vidaus reikalų integracinės platformos (toliau – VRIP) funkcinei struktūrai. EPP funkcijos:
    1. kurti ir valdyti elektroninių paslaugų teikimo procesus;
    2. priimti fizinių ir juridinių asmenų pateiktus prašymus suteikti paslaugas;
    3. el. paslaugų gavėjams perduoti informaciją apie paslaugos teikimo būseną;
    4. el. paslaugų gavėjams perduoti suteiktų paslaugų rezultatus;
    5. kaupti mokėjimo už suteiktas paslaugas duomenis ir vykdyti šių duomenų apskaitą;
    6. vykdyti paslaugų teikimo kontrolę;
    7. saugoti paslaugų teikimo rezultatus elektroniniu formatu.
25. VRIP valdytoja ir duomenų valdytoja yra Lietuvos Respublikos vidaus reikalų ministerija (toliau – VRM). IRD yra VRIP pagrindinis tvarkytojas.
26. Šiuo metu asmuo, prisijungęs prie IRD tvarkomo EPP savo asmeninėje paskyroje gali matyti jo padarytų administracinių nusižengimų arba su jam priklausančia transporto priemone padarytus administracinius nusižengimus, kuriuose yra surašytas administracinio nusižengimo protokolas, priimtas nutarimas administracinio nusižengimo byloje ar tais atvejais, kai administracinis nusižengimas padarytas su juridiniam asmeniui priklausančia transporto priemone ir suformuotas pranešimas apie užfiksuotą administracinį nusižengimą, sąrašą bei susiformuoti šių nusižengimų ANR išrašus.
27. Asmuo per EPP gali gauti informaciją apie:
    1. visus savo administracinius nusižengimus, ir dėl kurių priimti procesiniai sprendimai (surašytas administracinio nusižengimo protokolas, priimtas nutarimas administracinio nusižengimo byloje, nutarimas nutraukti administracinio nusižengimo bylos teiseną), ir apie šiuos procesinius sprendimus;
    2. visus administracinius nusižengimus, kuriuose jis yra pripažintas nukentėjusiuoju, ir dėl kurių priimti procesiniai sprendimai (surašytas administracinio nusižengimo protokolas, priimtas nutarimas administracinio nusižengimo byloje, nutarimas nutraukti administracinio nusižengimo bylos teiseną), ir apie šiuos procesinius sprendimus;
    3. apie nepilnamečių vaikų padarytus administracinius nusižengimus ir dėl kurių priimti procesiniai sprendimai (surašytas administracinio nusižengimo protokolas, priimtas nutarimas administracinio nusižengimo byloje, nutarimas nutraukti administracinio nusižengimo bylos teiseną);
    4. apie administracinius nusižengimus, kuriuose asmens nepilnamečiai vaikai pripažinti nukentėjusiaisiais ir dėl kurių priimti procesiniai sprendimai (surašytas administracinio nusižengimo protokolas, priimtas nutarimas administracinio nusižengimo byloje, nutarimas nutraukti administracinio nusižengimo bylos teiseną), ir apie šiuos procesinius sprendimus;
    5. visus administracinius nusižengimus, padarytus su asmeniui priklausančia transporto priemone ir dėl kurių priimti procesiniai sprendimai (surašytas administracinio nusižengimo protokolas, priimtas nutarimas administracinio nusižengimo byloje, nutarimas nutraukti administracinio nusižengimo bylos teiseną);
    6. asmuo, užpildęs EPP esančias formas, gali pranešti apie fizinius ar juridinius asmenis, kurie nusižengimo metu valdė jam priklausančias transporto priemones, teikti paaiškinimus ir skundus administracinių nusižengimų bylose;
    7. per EPP ANK nustatytais atvejais galima pateikti skundą dėl priimto nutarimo administracinio nusižengimo byloje bei gauti informaciją apie priimtus sprendimus, išnagrinėjus skundą;
    8. EPP yra integruotas su ANR, todėl užtikrinamas greitas ir saugus duomenų perdavimas administracinio nusižengimo tyrimą atliekančioms institucijoms;
    9. EPP užtikrina paprastą ir greitą informacijos, viešųjų ir administracinių paslaugų prieinamumą 24 valandas per parą, 7 dienas per savaitę.
    10. ANR APRAŠYMAS
28. ANR paskirtis – registruoti Lietuvos Respublikos administracinių nusižengimų registro įstatymo nustatytus ANR objektus , užtikrinti administracinių nusižengimų teisenos ir Lietuvos Respublikos įstatymų bei Europos Sąjungos teisės aktų (toliau – specialieji teisės aktai) nustatyta tvarka užfiksuotų ūkio subjektų padarytų teisės pažeidimų, už kuriuos priežiūros institucijos skiria ūkio subjektams specialiuosiuose teisės aktuose nustatytas poveikio priemones, tyrimą, rinkti, kaupti, apdoroti, sisteminti, saugoti ir teikti fiziniams ir juridiniams asmenims ANR duomenis, atlikti kitus ANR duomenų tvarkymo veiksmus.
29. Esama ANR funkcinė schema pavaizduota toliau esančiame paveiksle:



**6.1 pav. Esama ANR funkcinė schema**


1. ANR architektūros komponentų aprašymas pateiktas toliau esančioje lentelėje:

**6.1 lentelė. Esamos architektūros komponentų aprašymas**

| **Nr.** | **Komponentas** | **Aprašymas** |
| --- | --- | --- |
|  | SSO serveris | Tinklinė paslauga, suteikianti galimybę centralizuotai autentifikuoti ir autorizuoti ANR naudotojus prisijungimo metu ADMIN III sistemoje. |
|  | ADMIN III | VRIP Aplikacijų ir naudotojų administravimo posistemė. Kiekvienas sistemos naudotojas yra susietas su įstaiga – ANR tvarkytoju ir jos padaliniu. Prisijungimo prie sistemos metu, naudotojo institucija, pareigos ir teisių rinkinys gaunami iš ADMIN III. |
|  | PFS | Pažeidimų fiksavimo sistemos (Daugiafunkcinė pažeidimų kontrolės sistema, Vidutinio greičio matavimo sistema, stacionari ar mobilioji teisės pažeidimo fiksavimo sistema ar kitas pažeidimų fiksavimo įrenginys, gebantis automatiniu būdu perduoti duomenis į ANR). |
|  | TPĮ | Tarpinė programinė įranga (WebMethods). VRM IRD įdiegta tarpinė programinė įranga. Ši tarpinė įranga užtikrina duomenų mainus tarp VRM informacinių sistemų. |
|  | AUDIT III | VRIP Audito posistemė. |
|  | Universali sąsaja (I ir II) | Universali sąsaja duomenų, susijusių su pažeidimais, gavimui ir teikimui ( gaunami pažeidimų duomenys iš PFS ir pažeidimų duomenys, užfiksuoti valstybės informacinėse sistemose (registruose). |
|  | KIS sąsaja | Sąsaja užtikrinanti duomenų gavimą iš ANRIS tvarkytojų sistemų |
|  | EPP | Elektroninių paslaugų portalas |
|  | ANR | Administracinių nusižengimų registro informacinė sistema, Administracinių nusižengimų registras. |
|  | ANR DB | ANR duomenų bazė. Darbinėje Oracle schemoje saugomi einamieji pažeidimų duomenys, o archyvinėje – suarchyvuoti ir matomi tik tam teisę turintiems naudotojams. |
|  | EIS | Valstybinės reikšmės kelių eismo informacinė sistema |
|  | LITEKO | Lietuvos teismų informacinė sistema. |
|  | MAIS | Mokesčių apskaitos informacinė sistema, teikianti ANR duomenis apie atliktus pažeidėjų mokėjimus. |
|  | EUCARIS | Informacinė sistema apsikeitimui techniniais transporto priemonių ir su transporto priemonėmis susijusių asmenų (savininkų, valdytojų) duomenimis tarp skirtingų šalių teisėsaugos institucijų. |
|  | GR | Lietuvos Respublikos gyventojų registras (kopija, saugoma IRD). |
|  | JAR | Juridinių asmenų registras (kopija, saugoma IRD). |
|  | PPPTR | Prevencinių poveikio priemonių taikymo registras. |
|  | IAŽR | Ieškomų asmenų, neatpažintų lavonų ir bejėgių asmenų žinybinis registras. |
|  | KTPVR | Lietuvos Respublikos kelių transporto priemonių vairuotojų registras. |
|  | ITPR | Ieškomų transporto priemonių registras. |
|  | KLASIF | VRIP Klasifikatorių tvarkymo posistemė. |
|  | SODRA | Lietuvos Respublikos apdraustųjų valstybiniu socialiniu draudimu ir valstybinio socialinio draudimo išmokų gavėjų registras |
|  | DRAUD | Transporto priemonių valdytojų civilinės atsakomybės privalomojo draudimo duomenų bazė . |
|  | CTADB | Centralizuotoji techninės apžiūros duomenų bazė, kurioje tvarkomi visi tarpusavyje susiję transporto priemonių ir jų techninės apžiūros duomenys. |
|  | VSATIS | Valstybės sienos apsaugos tarnybos informacinė sistema. |
|  | IKNR | Įtariamųjų, kaltinamųjų ir nuteistųjų registras. |
|  | KTPR | Lietuvos Respublikos kelių transporto priemonių registras. |
|  | TR | Lietuvos Respublikos traktorių, savaeigių ir žemės ūkio mašinų ir jų priekabų registras. |
|  | TPIS | Traktorininko pažymėjimų informacinė sistema. |
|  | TPSAIS | Transporto priemonių savininkų apskaitos informacinė sistema |
|  | MMR | Mokesčių mokėtojų registras |
|  | N.SIS | Lietuvos nacionalinė Šengeno informacinė sistema |
|  | UR | Užsieniečių registras |
|  | AR | Lietuvos Respublikos adresų registras |
|  | VTR | Valstybės tarnautojų registras |
|  | TLPTPR | Lietuvos Respublikos taktinės ir logistinės paskirties transporto priemonių registras |
|  | VRPR | Vidaus reikalų pareigūnų registras |
|  | MR | Mokinių registras |
|  | NTR | Lietuvos Respublikos nekilnojamojo turto registras |
|  | ANTA IS | Asmens su negalia teisių apsaugos agentūros informacinės sistema |
|  | IMIS | Integruota muitinės informacinė sistema |
|  | LIS | Licencijų informacinė sistema |
|  | JADIS | Juridinių asmenų dalyvių informacinė sistema |
|  | AVNIS | Audito, vertinimo ir nemokomu informacinė sistema |
|  | EDS | Valstybinės mokesčių inspekcijos Elektroninio deklaravimo informacinė sistema |
|  | Ginklų registras | Ginklų registras |
|  | ĮR | Įgaliojimų registras |
|  | ADIS | Asmens dokumentų išdavimo informacinė sistema |
|  | Kitos IS | Pradinius pažeidimų duomenis fiksuojančios valstybės informacinės sistemos (registrai) ir gebančios automatiniu būdu perduoti duomenis į ANR, taip pat išorinės sistemos, kurioms teikiama ATP kūrimo ir paieškos integracinė paslauga. |

1. ANR ES naudojamos šios technologijos ir jų versijos:
   1. DBVS Oracle 12c (12.2.0.1.);
   2. OpenJDK 17;
   3. Docker ir Docker Compose 20.10;
   4. Nginx 1.21;
   5. React 18;
   6. Spring Boot 2.7;
   7. Hibernate 5.6.9;
   8. Gradle 7.5;
   9. Aspose Words 20.5;
   10. Aspose Cells 22.9;
   11. Apache PdfBox 2.0;
   12. Liquibase 4.8;
   13. Oracle Business Intelligence Publisher 11.1;
   14. Oracle ESB.
2. ANR AN naudojamos šios technologijos ir jų versijos:
   1. DBVS Oracle 12c (12.2.0.1,);
   2. Centos 6;
   3. Apache tomcat;
   4. webMethods 8.1;
   5. Oracle Business Intelligence Publisher 11.1.
3. ANR naudotojų autentifikavimui ir autorizavimui naudojama ADMIN III;
4. ANR centralizuotam audito įrašų saugojimui naudojama AUDIT III.
5. SIEKIAMOS SITUACIJOS APRAŠYMAS
6. IRD siekia sukurti elektronines paslaugas administracinės teisenos proceso dalyviams ir automatizuoti procesus.
7. Tam tikrų dokumentų nepateikimas ūkio subjektų priežiūrą atliekančioms institucijoms laikomas administraciniu nusižengimu. Dėl ženkliai padidėjusio administracinių nusižengimų bylų nagrinėjimo krūvio institucijos, atsakingos už teisės aktų pažeidimų kontrolę, stokoja žmogiškųjų resursų. Tik maža dalis pažeidėjų nubaudžiami dėl sudėtingo dokumentų, siunčiamų į užsienį, parengimo, t. y. užsieniečiai dažnu atveju lieka nebaudžiami. Tokiu būdu nesprendžiama nebaudžiamumo problema. Pavyzdžiui, valstybės Registrų centro duomenimis, kasmet JAR metinių finansinių ataskaitų rinkinių nepateikia apie 75 000 juridinių asmenų, kas sudaro apie 40 procentų nuo visų privalančių pateikti finansinių ataskaitų rinkinius juridinių asmenų skaičiaus, akivaizdu, kad Registrų centrui ženkliai padidėjo administracinių nusižengimų bylų nagrinėjimo krūvis, kuriam sumažinti pirmame Projekto etape buvo pasitelkti skaitmeniniai sprendimai, atitinkantys ANK nustatytas procedūras. Siekiant supaprastinti administracinių nusižengimų, kurių duomenys nustatomi JAR duomenų pagrindu, teiseną, sumažinti RC nagrinėjamų administracinių nusižengimų bylų skaičių, skatinti administracinius nusižengimus padariusius asmenis geranoriškai mokėti skiriamas baudas, siekiama sukurti susijusias elektronines paslaugas taip, kad asmenys ne tik turėtų galimybę laiku gauti informaciją ir procesinius dokumentus, bet ir pateikti paaiškinimus dėl galimai ne dėl jų kaltės įvykusio duomenų ir dokumentų nepateikimo.
8. Siekiant užtikrinti saugumą šalies keliuose būtina automatizuoti ir administracinių nusižengimų, kurie padaryti su užsienio valstybėje registruota transporto priemone tyrimą. Automatizavus šį procesą bus galimybė išsiųsti į užsienio valstybes ir kitus, ne Kelių eismo taisyklių pažeidimus, padariusiems asmenims.
9. Įgyvendinus Projektą antrame Projekto etape bus sukurtos šios elektroninės administracinės paslaugos fiziniams ir juridiniams asmenims:
   1. Informavimas apie pradėtą padaryto pažeidimo tyrimą;
   2. Informavimas apie pažeidimo fiksavimo sistemomis užfiksuotą pažeidimą (pateikti pažeidimo fiksavimo sistemomis užfiksuotą medžiagą);
   3. Administracinio nusižengimo protokolo, nutarimo administracinio nusižengimo byloje dokumentų įteikimo paslauga ne tik Lietuvoje, bet ir užsienyje gyvenantiems asmenims;
   4. Administracinio nusižengimo bylos teisenoje dalyvaujantiems asmenims teikiamos paslaugos:
      1. pateikti paaiškinimą apie tiriamą administracinį nusižengimą;
      2. pateikti reikalavimą bylą nagrinėti rašytinio/žodinio proceso tvarka;
      3. pateikti prašymą atidėti bylos nagrinėjimo datą;
      4. pateikti prašymą dėl administracinio nusižengimo bylos atnaujinimo ir / ar termino atnaujinimo pateikti prašymą.
10. Šios elektroninės administracinės paslaugos turėtų veikti kaip automatizuotų procesų dalis:
    1. Informavimas apie pradėtą padaryto pažeidimo tyrimą. Paslauga leis įspėti asmenį per kuo trumpesnį laikotarpį apie pažeidimo padarymą;
    2. Informavimas apie pažeidimo fiksavimo sistemomis užfiksuotą pažeidimą (pateikti pažeidimo fiksavimo sistemomis užfiksuotą medžiagą);
    3. Administracinio nusižengimo protokolo, nutarimo administracinio nusižengimo byloje dokumentų įteikimo paslauga. Paslauga būtų teikiama ne tik Lietuvoje, bet ir užsienyje gyvenantiems asmenims. ANR PFS modulyje automatiniai duomenų apdorojimo procesai suformuos procesinius dokumentus ir išsiųs pažeidėjui. Paslauga būtų teikiama ne tik Lietuvoje, bet ir užsienyje gyvenantiems asmenims.
11. Taip pat bus sukurta universali duomenų teikimo sąsaja (toliau - UDTS), suteikianti prieigą prie duomenų pagal principą „iki pirmojo poreikio“.
12. Žemiau esančiame paveiksle pateikiama ANR komponentų (aplikacijų, funkcinių komponentų ir kt.) architektūra.

Schemoje raudona spalva pažymėti elementai – komponentai, kurie turi būti sukurti / modernizuoti, mėlyna spalva išskirti komponentai, kurie turi būti panaudoti, o gelsva spalva išskirti esami ANR ir EPP komponentai.

––––––– 

**7.1 pav. Būsima ANR komponentų architektūra**

1. ANR komponentų architektūros aprašymas pateikiamas lentelėje:

**7.1 lentelė. Būsimos architektūros komponentų aprašymas**

| **Nr.** | **Komponentas** | **Aprašymas** |
| --- | --- | --- |
|  | Prisijungimo komponentas | Komponentas skirtas ANR naudotojų prisijungimui |
|  | Ataskaitų komponentas | Komponentas skirtas ataskaitos formuoti ir peržiūrėti |
|  | Naudotojo sąsajos komponentas | Komponentas atlieka informacijos naršyklėje vaizdavimą ir naudotojo veiksmų ir įvedamų duomenų surinkimą, validaciją. Gauna ir teikia duomenis veiklos logikos komponentui REST/JSON protokolu. |
|  | SSO Oracle WebLogic | Vieningo prisijungimo komponentas leidžia naudotojui pereiti iš vienos aplikacijos į kitą be pakartotinio prisijungimo. |
|  | Oracle BI Publisher | Ataskaitų komponentas |
|  | Oracle ESB | Integracijų serveris |
|  | ANR subjektų aplikacija | ANR aplikacija, skirta specialiųjų teisės aktų nustatyta tvarka ūkio subjektų pažeidimams fiksuoti |
|  | Email siuntimo komponentas | Komponentas atsakingas už el. laiškų siuntimą |
|  | ANR AN aplikacija | ANR aplikacija, skirta ANK nustatyta tvarka administraciniams nusižengimams fiksuoti |
|  | ANR PFS komponentas (ANR PFS modulis) | Komponentas atsakingas už pažeidimų fiksavimą |
|  | Pranešimų formavimo ir išsiuntimo dėl paslaugų komponentas | Komponentas atsakingas už pranešimų formavimą ir išsiuntimą |
|  | Duomenys ataskaitoms | Ataskaitoms iš anksto paskaičiuoti ir nuolat atnaujinami ANR duomenys |
|  | Archyvo schema | Schema su tokia pat duomenų struktūra kaip ūkio subjektų schema, skirta subjektų bylų archyvavimui |
|  | Ūkio subjektų schema | ANR ūkio subjektų aplikacijos esybių schema |
|  | ANR schema | ANR administracinių nusižengimų aplikacijos DB schema |
|  | AUDIT3 | Saugomi ANR naudotojų veiksmų audito įrašai. Duomenų įvedimas, koregavimas, trynimas, paieškos, peržiūros, prisijungimas prie sistemos |
|  | Klasifikatorių schema | Reguliariai iš VRIP klasifikatorių „master“ šaltinio atnaujinama klasifikatorių, jų reikšmių, savybių kopija ANR reikmėms. |
|  | ANR integracinės sąsajos | ANR integracinių sąsajų komponentas |
|  | ANR universali integracinė sąsaja | ANR universali integracinė sąsaja, užtikrinanti galimybę priimti AN duomenis |
|  | UDTS | Universali duomenų teikimo sąsaja užtikrinanti galimybę teikti duomenis pagal principą „iki pirmojo poreikio“. |
|  | Universali integracinė sąsaja AN teikimui ne AN tiriančioms institucijoms | ANR universali integracinė sąsaja, kuri turi būti sukurta AN teikimui ne AN tiriančioms institucijoms |
|  | IRD el. paslaugų portalas | Esamas IRD el. paslaugų portalas |
|  | Paskyros komponentas | Naudotojų paskyros komponentas leidžiantis pateikti/atšaukti sutikimą teikti AN duomenis ne AN tiriančioms institucijoms, išskirstant pagal nusižengimo objektą. |
|  | El. paslaugos | Šio projekto metu kuriamos el. paslaugos |
|  | SMS siuntimo komponentas | Komponentas atsakingas už SMS siuntimą |

1. FUNKCINIŲ REIKALAVIMŲ APRAŠYMAS
   1. BENDRIEJI FUNKCINIAI REIKALAVIMAI ANR ir EPP modernizavimui
2. Atliekant ANR ir EPP modernizavimą kiek įmanoma turi būti naudojami dabartiniai ANR ir EPP funkcionalumai (paieškos kriterijų įvedimo, klasifikatorių reikšmių pasirinkimo, paieškos inicijavimo, paieškos rezultatų filtravimo, spausdinimo ir eksportavimo, paieškos kriterijų išvalymo, el. pasirašymo, teisių ir rolių valdymo ir kt.). Esant poreikiui šie funkcionalumai (komponentai) turi būti modernizuoti, kad būtų užtikrintas tinkamas jų veikimas su naujai kuriamu / modernizuojamu funkcionalumu.
3. Naujai kuriamos / modernizuojamos ANR ir EPP formos kiek įmanoma turi būti automatizuotai užpildomos duomenimis, kurie yra saugomi ANR ir EPP ar kitose per integracines sąsajas pasiekiamose informacinėse sistemose, duomenų bazėse ir registruose. Naudotojui turi reikėti įvesti tik unikalią, ANR ir EPP iš anksto nežinomą informaciją.
4. Visų naujai kuriamų / modernizuojamų ANR ir EPP formų laukai ir kiti atributai turės būti detalizuoti ir suderinti su Perkančiąja organizacija detalios analizės ir projektavimo etapų (jei šioje Techninėje specifikacijoje nenurodyti konkretūs duomenų įvedimo laukai bei duomenų apsikeitimo momentai, tačiau jie bus būtini siekiant tinkamai tvarkyti su pažeidėju, tyrimu, sprendimų priėmimu, piniginių sankcijų taikymu, baudos įvykdymu, veiksmų apskundimu susijusius duomenis, dokumentus ir kitą informaciją, tokie duomenų įvedimo laukai ir duomenų apsikeitimo momentai turės būti realizuoti).
5. Visoms šioje Techninėje specifikacijoje aprašytoms funkcijoms, kurių metu yra sukuriami duomenys, turi būti realizuojamos tų duomenų redagavimo, šalinimo ir anuliavimo funkcijos, kurios turi būti suderinamos su veiklos logika. Išimtys gali būti taikomos suderinus sprendimą su Perkančiąja organizacija detalios analizės ar projektavimo etapo metu.
6. Visose naujai kuriamose / modernizuojamose ANR ir EPP duomenų įvedimo formose (išskyrus su Perkančiąja organizacija detalios analizės ar projektavimo etapo metu suderintas išimtis) turi būti realizuoti šie duomenų įvedimo principai:
   1. duomenų įvedimas ranka;
   2. automatizuotas formos užpildymas duomenimis, saugomais duomenų bazėje ar gautais per integracines sąsajas iš kitos informacinės sistemos ar registro. Turi būti neleidžiama koreguoti gautus duomenis, išskyrus išimtis, suderintas su Perkančiąja organizacija detalios analizės ar projektavimo etapų metu.
7. Naujai kuriamos / modernizuojamos ANR ir EPP duomenų įvedimo formos turi būti konstruojamos taip, kad duomenų įvedimas būtų kiek įmanoma labiau struktūrizuotas. Duomenų suvedimui, kur aktualu, turi būti atnaujinti arba sukurti klasifikatoriai.
8. Kiekviename su Perkančiąja organizacija suderintame naujai kuriamame / modernizuojamame ANR ir EPP sąraše turi būti galima atlikti šiuo metu ANR ir EPP esančiuose sąrašuose realizuotas funkcijas, pvz:
   1. spausdinti ir eksportuoti į su Perkančiąja organizacija suderintas rinkmenas (pvz., PDF, DOCX, XLSX ar pan.);
   2. filtruoti pagal tam sąrašui priklausančius atributus. Išimtys gali būti taikomos suderinus sprendimą su Perkančiąją organizacija detalios analizės ar projektavimo etapo metu;
   3. rikiuoti pagal tam sąrašui priklausančius atributus, suderintus detalios analizės ar projektavimo etapų metu. Išimtys gali būti taikomos suderinus sprendimą su Perkančiąją organizacija.
9. Naujai sukurtose / modernizuotose ANR ir EPP duomenų įvedimo formose turi naudojamas pagalbinės informacijos (angl. *hints*) atvaizdavimo funkcionalumas – naudotojams turi būti pateikiami paaiškinamieji pranešimai tose ANR ir EPP vietose, kuriose gali kilti neaiškumų siekiant suprasti reikalingus atlikti veiksmus (pvz., pateikiamas paaiškinimas, kokius duomenis reikia įvesti į tam tikrą formos lauką):
   1. Pagalbinės informacijos atvaizdavimui turi būti naudojamas esamas ANR ir EPP funkcionalumas.
   2. Detalios analizės ar projektavimo etapo metu turi būti identifikuotos vietos, kuriose turi būti pateikiami paaiškinamieji pranešimai.
10. Naujai kuriamuose / modernizuojamuose ANR ir EPP sąrašuose, ten kur aktualu, turi būti:
    1. atvaizduojamas įrašų sąraše skaičius. Atlikus sąrašo filtravimą turi būti vaizduojamas rastų įrašų skaičius;
    2. realizuotas daugumos įrašų pažymėjimo funkcionalumas tam tikrų veiksmų atlikimui (pvz., eksportavimui pasirinktų įrašų). Detalios analizės ar projektavimo etape turi būti suderinta, kuriuose sąrašuose turi būti leidžiamas daugumos įrašų pažymėjimas.
11. Turi būti vykdomas į duomenų įvedimo formas įvedamų duomenų tikrinimas (angl. validation) pagal detalios analizės ir projektavimo metu formoms nustatytas tikrinimo taisykles:
    1. Turi būti tikrinami privalomi įvesti duomenys.
    2. Turi būti tikrinamas duomenų formatas (datos, skaičiaus, teksto ar kitas nustatytas taisykles).
    3. Turi būti tikrinami pridedamų rinkmenų plėtiniai ir rinkmenos dydis. Galimų įkelti rinkmenų formatų sąrašas turi būti suderintas detalios analizės ir projektavimo etape.
    4. Turi būti atliekamas loginis tikrinimas tarp formos elementų – vieno formos elemento parinkimas (įvedimas) turi galėti įjungti/ išjungti kitus formos elementus ir pan.
12. ANR ir EPP informacijos paieškos funkcionalumai turės būti modernizuoti sudarant galimybes atlikti paiešką ir peržiūrėti rezultatus apimant ANR ir EPP modernizavimo metu sukurtus naujus objektus.
13. ANR ir EPP modernizavimo metu turės būti peržiūrėti ir prireikus modernizuoti visi ANR ir EPP funkcionalumai susiję su kuriamomis el. paslaugomis.
14. Turi būti sukurtos ANR ir EPP administravimo funkcijos susijusios su naujai kuriamų / modernizuojamų funkcionalumų realizavimu (pvz. konfigūruoti pranešimų siuntimo nustatymus ir terminus bei kitus parametrus).
15. Turi būti laikomasi bendrų veiklos logikos taisyklių tarp skirtingų ANR ir EPP komponentų. Diegėjas turi realizuoti visas su Perkančiąja organizacija detalios analizės ar projektavimo etapų metu identifikuotas veiklos logikos taisykles.
16. EPP sukurtų el. paslaugų nuorodos ir aprašymai Diegėjo turės būti sukonfigūruoti Elektroninių valdžios vartų portale, užtikrinant galimybę piliečiams rasti ir pasinaudoti šiomis paslaugomis tiesiogiai iš Elektroninių valdžios vartų paslaugų katalogo. Diegėjas turės integruoti Elektroninių valdžios vartų portalą su EPP tokiu būdu, kad naudotojui prisijungus prie Elektroninių valdžios vartų ir per nuorodą bandant patekti į EPP realizuotą paslaugą, jis būtų nukreiptas į EPP administracinių nusižengimų skiltį jo pakartotinai neprašant autentifikuotis.
    1. REIKALAVIMAI ANR MODERNIZAVIMUI
17. ANR turi būti realizuoti Techninės specifikacijos 10 skyriuje pateikti principiniai veiklos procesų žingsniai. Schemos ir jų aprašymai turi būti tikslinami detalios analizės ir projektavimo etapo metu.
18. Žemiau nurodytiems funkcionalumas tinkamai veikti turi būti praplėstos esamos bei sukurtos naujos duomenų įvedimo formos.
    * 1. Reikalavimai ANR ir ANR PFS (KET pažeidimai) išplėtimui
19. Turi būti išplėstas esamas ANR ir ANR PFS (KET pažeidimai) modulio funkcionalumas realizuojant žemiau skyriuje nurodytus reikalavimus.
20. Turi būti **automatiškai ANR ir ANR PFS registruojami EPP naudotojų pateikti procesiniai dokumentai:** (paaiškinimas apie tiriamą AN; reikalavimas bylą nagrinėti/ žodinio proceso tvarka; prašymas atidėti bylos nagrinėjimo datą; ir kt.) pagal šiuo metu ANR veikiančias dokumentų registravimo taisykles. Dokumento registracijos duomenys turi būti pateikiami EPP.
21. Apie pateiktus dokumentus ANR naudotojui turi būti indikuojama informaciją atvaizduojant suderintose AN bylos vietose.
22. ANR turi būti patobulintas taip, kad į vieną skiltį patektų visi duomenys (dokumentai) gaunami iš EPP. Turi būti galimybė surasti (atlikti paiešką, rūšiavimą) AN bylą ir PFS pagal pranešimo ar dokumento tipą, būseną, datą.
23. Turi būti galimybė **rengti dokumentus EPP naudotojams ir į EPP naudotojų pateiktus dokumentus** (pvz. paaiškinimas apie tiriamą AN, reikalavimas bylą nagrinėti rašytinio/ žodinio proceso tvarka, prašymas atidėti bylos nagrinėjimo datą, skundas dėl teisenos nutraukimo ir kt.).
24. Reikalavimai atsakymų į EPP naudotojų pateiktus dokumentus rengimui ir pateikimui:
    1. Dokumentų rengimui turi būti sukurti šie funkcionalumai:
       1. turi būti sukurti naudotojo sąsaja raštams rengti;
       2. dalis rašte esančių duomenų turi būti automatiškai užpildomi ANR kaupiamais (įskaitant iš EPP gautus) duomenimis. Automatiškai užpildomi duomenys turi būti suderinti su Perkančiąja organizacija detalios analizės ar projektavimo etapų metu;
       3. turi būti galimybė rašte koreguoti automatiškai užpildytus duomenis;
       4. rašto formoje turi veikti atsakymui taikomi klasifikatoriai (parinktys), pvz., teisės akto straipsniai, priimtas sprendimas ir pan.
25. Turi būti galimybė išsiųsti ne tik ANR priemonėmis parengtą atsakymą, bet įkelti ir išsiųsti už ANR ribų parengtą atsakymą. Prašymo procesui atnaujinti duomenims atvaizduoti (gautiems iš EPP) ANR turi būti sukurta nauja ekraninė forma (pvz. procesiniame sprendime „Sprendimas atnaujinti bylą“ ir pan.). Visos ekraninės formos turi užsipildyti automatiškai iš EPP gautais duomenimis.
26. Dokumentams turi būti automatiškai suteikiamas registracijos numeris pagal šiuo metu ANR veikiančias dokumentų registravimo taisykles ir jis prisegamas ANR skiltyje „Dokumentai“.
27. Duomenų teikimo iš ANR į EPP funkcionalumas turi būti praplėstas, sukuriant galimybę į EPP pateikti ANR priimtų procesinių sprendimų (protokolų, nutarimų ir kt.) saugomų DARSIS nuorodas. Atitinkamai ANR turi būti sukurtas naujas procesinių dokumentų gavimo/įteikimo būdo tipą „EPP“.
28. EPP naudotojams pateikti ir EPP naudotojų pateikti procesiniai dokumentai turi būti atvaizduojami AN bylos skiltyje „Dokumentai“. Šioje skiltyje taip pat turi būti atvaizduojami dokumentų gavimo/įteikimo/išsiuntimo bei susipažinimo fakto (iš EPP gautų duomenų pagrindu) su jais duomenys.
29. Turi būti galima peržiūrėti pasirinkto pateikto dokumento ir atsakymo informaciją.
30. ANR konkretaus pažeidimo srityje „Pranešimai apie naudotoją“ turi būti atvaizduojama informacija apie tai, kas apdorojo pranešimą (ANR turi būti modernizuotas atvaizduojant kas (ANR naudotojas) EPP naudotojui/asmeniui pateikė konkretų atsakymą).
31. ANR turi būti sukurti dokumentų formų šablonai, skirti iš EPP gautų procesinių dokumentų (pateiktų įvedant informaciją į struktūrizuotas formas) sugeneravimui PDF arba lygiaverčiu formatu atvaizduojant ne tik aktualius duomenis (pvz. skundo informaciją), bet ir metaduomenis (pvz. asmens vardas, pavardė, asmens kodas, data kada skundas pateiktas EPP ir kt.). Dokumentų šablonus pateiks Perkančioji organizacija.
32. Naujai sukurtus dokumentų tipus turi būti galima išsisaugoti/ eksportuoti naudojant esamus ANR funkcionalumus.
33. Naujai kuriamiems automatizuotiems procesams turi būti perpanaudotos šiuo metu ANR sukurtos automatinių procesų valdymo priemonės: kuriamos automatinio proceso užduotys, jų atvaizdavimas AN kortelėje ir skiltyje „Apdorotini duomenys“, galimybė jas spręsti automatiniu arba rankiniu būdu ir pan.
34. Šiuo metu esantis automatinis procesas turi būti pakoreguotas taip, kad atlikus transporto priemonės savininko asmens duomenų paiešką ir nustačius jo kontaktinius duomenis (el. pašto adresą ir/ar telefono numerį) ANR automatiškai suformuotų ir išsiųstų pranešimą el. paštu ir/ar SMS žinute apie pažeidimo fiksavimo sistemomis užfiksuotą pažeidimą transporto priemonės registracijos šalies kalba (Diegėjas turės parengti pranešimų tekstus Europos Sąjungos šalių oficialiomis kalbomis), jei asmuo tokį sutikimą yra pažymėjęs savo EPP paskyroje. Šis pranešimas siunčiamas automatinio proceso pradžioje, nepriklausomai nuo automatinio proceso pabaigos.
35. Informuojant apie pradėtą pažeidimo tyrimą administracinėn atsakomybėn traukiamiems asmenims turi būti galimybė **išsiųsti EPP Greitosios peržiūros srities (toliau – GPS) nuorodą**. GPS nuoroda turi būti automatiškai įterpiama į pranešimą pažeidėjui.
36. ANR turi būti realizuotas mechanizmas prieigai prie GPS organizuoti (pvz. ANR kiekvienam numatyto tipo nusižengimui sukuria unikalų raktą, nustato prieigos prie GPS srities būdą pagal AN tipą, nustato požymį GPS kalbai pagal TP registracijos šalį, nustato GPS srities galiojimo požymį ir kitus parametrus, bei šiuos duomenis perduoda/išsaugo EPP). Parametrų nustatymo ir keitimo taisyklės turi būti susietos su ANR vykdomais procesais ir suderintos su Perkančiąja organizacija detalios analizės ir projektavimo etapų metu.
37. Turi būti pakoreguoti siunčiamų pranešimų šablonai užsieniečiams. Pranešimai turi būti Europos Sąjungos šalių oficialiomis kalbomis.
38. Turi būti realizuotos šios automatinės pranešimų siuntimo taisyklės ir algoritmai:
    1. turi būti galima valdyti kaip turi būti siunčiami pranešimai SMS žinute (pvz. nesiunčiami, siunčiami tik lietuviškiems mobilaus ryšio telefono numeriams, siunčiami užsienietiškiems mobilaus ryšio telefono numeriams, abiejų tipų);
    2. gavėjų parinkimo taisyklės (pvz. siųsti tik FA, tik JA, FA ir JA, gavėjų parinkimas pažeidimo tipą, ANK straipsnius ir pan.).
    3. Kitos taisyklės ir algoritmai, kurie bus suderinti su Perkančią organizacija detalios analizės ar projektavimo etapo metu.
39. Turi būti galimybė **administruoti pranešimų siuntimo tekstus ir algoritmus**.
    1. REIKALAVIMAI EPP MODERNIZAVIMUI
40. EPP turi būti realizuoti Techninės specifikacijos 10 skyriuje pateikti preliminarūs paslaugų teikimo procesų žingsniai. Schemos žingsnių aprašymai turi būti tikslinami detalios analizės ir projektavimo etapo metu.
41. EPP turi būti įdiegtas Google Translate Website Translator įskiepis. Perkančioji organizacija pateiks įskiepio konfigūracijos parametrus.
    * 1. Reikalavimai EPP paskyros valdymui
42. EPP turi būti modernizuotas sukuriant naudotojo paskyros funkcionalumą, realizuojant jį pagal žemiau skyriuje nurodytus reikalavimus.
43. EPP naudotojui turi būti galima tvarkyti savo paskyros duomenis:
    1. Turi būti galima **peržiūrėti paskyros duomenis**. Naudotojui turi būti galima peržiūrėti:
       1. savo (fizinio asmens) duomenis (vardas, pavardė, adresas, el. pašto adresai, telefono numeriai ar kt.);
       2. atstovaujamo asmens duomenis, jei asmuo prisijungęs kaip kito asmens atstovas (atstovauja juridinį asmenį ar kt.) (juridinio asmens pavadinimas, juridinio asmens kodas, adresas, el. pašto adresai, telefono numeriai ar kt.).
    2. Turi būti galima **tvarkyti asmens kontaktinius duomenis** (el. pašto adresą/-us, telefono numerį/-ius, faktinį gyvenamosios vietos adresą (fizinio asmens), faktinį buveinės adresą (juridinio asmens)):
       1. turi būti galima įvesti / koreguoti kontaktinius duomenis (el. pašto adresą, telefono numerį, adresą).
    3. Nustatytu periodiškumo (periodiškumas turi būti konfigūruojamas) turi būti automatiškai prašoma EPP naudotojo atnaujinti kontaktinius duomenis arba pakartotinai patvirtinti anksčiau nurodytus kontaktinius duomenis. Data, kada patvirtinimas gautas, turi būti saugoma ir perduodama į ANR.
    4. Turi būti galimybė **valdyti informavimo parametrus**:
       1. turi būti vykdomas naudotojų informavimas apie EPP gautus procesinius dokumentus. Informavimas turi būti vykdomas siunčiant sisteminius pranešimus EPP (privalomas informavimo būdas), naudotojo nurodytu el. pašto adresu/ SMS žinute (jei nurodytas atitinkamas pranešimų gavimo būdas). Pranešimų siuntimo atvejai turi būti suderinti su Perkančiąja organizacija detalios analizės ar projektavimo etapo metu.
       2. EPP naudotojui turi būti galima įjungti / išjungti sisteminių pranešimų siuntimą el. paštu/ SMS žinute. Pagal nutylėjimą siuntimas įjungtas. Išjungus informavimą el. paštu/ SMS žinute naudotojui nebeturi būti siunčiami sisteminiai pranešimai jo nurodytu el. pašto adresu/ SMS žinute.
       3. Naudotojui atsisakius gauti pranešimus, jam turi būti atvaizduojamas pranešimas paaiškinantis pasekmes apie tai, kad jis laiku gali negauti pranešimo apie procesinio dokumento, susijusio su jo įvykdytų administraciniu nusižengimu gavimą.
    5. Reikalavimai dėl informavimo apie PFS užfiksuotą pažeidimą valdymo:
       1. EPP naudotojui turi būti galima įjungti / išjungti ANR siunčiamų pranešimų dėl informavimo apie PFS užfiksuotą pažeidimą siuntimą el. paštu ir / ar SMS žinute;
       2. Išjungus informavimą el. paštu ir / ar SMS žinute naudotojui nebeturi būti siunčiami ANR pranešimai el. pašto adresu / ar SMS žinute, tačiau pranešimai turi būti atvaizduojami EPP paskyroje.
       3. Turi būti realizuotas kontaktinių duomenų, kuriais teikiama informacija, įvedimo funkcionalumas. Preliminariai turi būti realizuota:
          1. skiltyje turi būti naudotojui pateikiamas klausimas, ar naudoti tuos pačius kontaktinius duomenis (el. pašto adresą ir telefono numerį), kurie įvesti paskyros kontaktinių duomenų skiltyje. Naudotojui pasirinkus teigiamą atsakymą, turi būti automatiškai užpildomi duomenys pagal nurodytus kontaktinius duomenis. Naudotojui pasirinkus neigiamą atsakymą, naudotojas turi įvesti pasirinktus kontaktinius duomenis informavimui.
          2. turi būti galima įvesti/ automatiškai perkelti tik Lietuvoje registruotą mobilaus ryšio numerį (+370). Turi būti pateikiamas atitinkamas įspėjamasis pranešimas.
    6. Turi būti galimybė **valdyti sutikimus** su EPP naudojimosi sąlygomis ir taisyklėmis:
       1. turi būti realizuotas funkcionalumas, kuris leistų naudotis EPP autentifikuotos srities funkcijomis tik naudotojui patvirtinus sutikimą su EPP naudojimosi sąlygomis ir taisyklėmis:
          1. naudotojui turi būti galima peržiūrėti EPP naudojimosi sąlygas ir taisykles;
          2. turi būti prašoma patvirtinti sutikimą su EPP naudojimosi sąlygomis ir taisyklėmis pirmą kartą prisijungus prie EPP autentifikuotos srities.
       2. Reikalavimai pranešimams
44. Naudotojui turi būti siunčiami pranešimai (SMS ir/arba el.paštu) pagal Techninės specifikacijos skyriuje pateiktus informacinius pranešimus, bei pasikeitus nagrinėjamų prašymų būsenoms.
    * 1. Reikalavimai EPP AN sričiai
45. Turi būti išplėstas esamas EPP AN srities funkcionalumas realizuojant žemiau skyriuje nurodytus reikalavimus.
46. Reikalavimai su naudotoju susijusios **AN informacijos peržiūrai**:
    1. turi būti išplėsta veiklos logika, kuri užtikrintų reikalingos informacijos atvaizdavimą naudotojui pateikus AN duomenims. Detalios analizės ar projektavimo etapų metu su Perkančiąja organizacija turi būti suderinta, kokia informacija ir kokia apimtimi asmeniui turi būti atvaizduojama;
47. turi būti galima peržiūrėti su naudotoju susijusių AN sąrašą. Prie kiekvieno AN turi matytis priimtas sprendimas. Sąraše pateikiama informacija turi būti suderinta su Perkančiąja organizacija detalios analizės ar projektavimo etapų metu.
48. turi būti išplėsti AN paieškos / filtravimo kriterijai pagal su Perkančiąja organizacija detalios analizės ar projektavimo etapų metu suderintus paieškos / filtravimo kriterijus.
49. turi būti galima peržiūrėti detalią pasirinkto AN informaciją. Inicijavus peržiūrą turi būti atveriama detali AN informacija, atvaizduojant priimtus procesinius sprendimus ir kitą aktualią informaciją, susijusią su konkrečiu AN. Preliminariai naudotojui turi būti galima (išplečiant esamą funkcionalumą) peržiūrėti šią informaciją:
    1. AN protokolą;
    2. priimtą nutarimą AN byloje ;
    3. teisenos nutraukimo informaciją (data, priežastis ir kt.), jei buvo nutraukta teisena;
    4. pateiktus prašymus, paaiškinimus, reikalavimus ir kt. bei jų būsenos istoriją;
    5. gautus atsakymus į pateiktus prašymus, paaiškinimus, reikalavimus ir kt.;
    6. informaciją apie paskirtą nuobaudą;
    7. galutinė AN peržiūros formos struktūra ir joje pateikiami duomenys bei galimi atlikti veiksmai turi būti suderinti su Perkančiąja organizacija detalios analizės ar projektavimo etapų metu;
    8. EPP turi būti fiksuojama data, kada EPP naudotojas susipažino su procesiniu dokumentu. Ši data turi būti atvaizduojama tiek EPP naudotojui, tiek kartu su susipažinimo faktu perduodama į ANR.
50. EPP AN srityje autentifikuotam naudotojui turi būti sukurta galimybė **pateikti šiuos procesinius dokumentus ir duomenis**:
    1. paaiškinimą apie tiriamą AN;
    2. reikalavimą bylą nagrinėti rašytinio/ žodinio proceso tvarka;
    3. prašymą atidėti bylos nagrinėjimo datą;
    4. prašymą dėl AN bylos atnaujinimo ir / ar termino atnaujinimo pateikti prašymą;
    5. skundą dėl nutarimo.
51. Duomenų pateikimui turi būti sukurta naudotojo sąsaja.
52. Naudotojui atitinkamą dokumentą turi būti galima pateikti iš konkretaus AN peržiūros formos bei naudojantis greitosiomis nuorodomis iš AN sąrašo.
53. Turi būti galima pateikti atitinkamą dokumentą tik laikotarpiu, kada yra galimas atitinkamo dokumento teikimas atsižvelgiant į ANK, pvz. paaiškinimą apie tiriamą AN teikti iki nutarimo priėmimo, skundą galima pateikti tik priėmus nutarimą ir ne vėliau kaip 6 mėnesiai po nutarimo įsiteisėjimo. Dokumentų pateikimo terminų taisyklės turi būti suderintos su Perkančiąja organizacija detalios analizės at projektavimo etapų metu.
54. Turi būti galimybė naudotojui pasirinkti, ar:
    1. dokumentas bus rengiamas EPP priemonėmis pildant struktūrizuotą formą;
    2. bus įkeliamas į EPP dokumentas, parengtas ne EPP priemonėmis.
55. Reikalavimai dokumento rengimui ir pateikimui EPP priemonėmis:
    1. naudotojui inicijavus dokumento rengimą, dokumento forma automatiškai užpildoma EPP ir ANR saugomais asmens ir AN duomenimis: asmens vardas, pavardė, asmens kodas, ROIK numeris, TP numeris ir pan. Automatiškai užpildomų duomenų sąrašas turi būti suderintas su Perkančiąja organizacija detalios analizės at projektavimo etapų metu;
    2. turi būti galimybė pildyti dokumento formą įvedant suderintus duomenis. Formos struktūra ir joje pateikiami duomenys turi būti suderinti su Perkančiąja organizacija detalios analizės ar projektavimo etapų metu;
    3. dokumento formoje turi veikti dokumentui taikomi klasifikatoriai (parinktys);
    4. turi būti galima prisegti suderinto formato rinkmenas prie dokumento (naudotojui turi būti atvaizduojami galimų prisegti rinkmenų formatų tipai);
    5. naudotojui pateikus dokumentą, dokumento duomenys turi būti automatiškai perduodami į ANR.;
    6. naudotojas turi būti informuojamas sisteminiu pranešinu apie dokumento pateikimą jį užregistravus ANR ir iš ANR gavus informaciją apie tokio dokumento būsenas;
    7. turi būti galima koreguoti duomenis ar atšaukti pateiktą dokumentą iki tol kol jis nėra apdorotas ANR.
56. Turi būti galima prie konkretaus AN **peržiūrėti pateiktų dokumentų sąrašą**. Dokumentų sąraše pateikiami dokumento duomenys: dokumento pavadinimas, dokumento numeris (ANR registracijos numeris), dokumento pateikimo data, būsena, atsakymo data, atsakymas, nuoroda į pateiktą atsakymą ir kt. Tikslūs duomenys turės būti suderinti su Perkančiąja organizacija detalios analizės ir projektavimo etapų metu.
57. Turi būti galima eksportuoti dokumentą ir gautą atsakymą su Perkančiąja organizacija detalios analizės ir projektavimo etapų metu suderintu formatu.
58. Turi būti galimybė **inicijuoti baudos** **sumokėjimą** VIISP (Valstybės informacinių išteklių sąveikumo platforma) priemonėmis naudojant VIISP teikiamą mokėjimų paslaugą:
    1. Diegėjas atsakingas už VIISP mokėjimų komponento integravimą, o Perkančioji organizacija už VIISP paslaugų gavimo sutarties sudarymą.
    2. turi būti atvaizduojamas aktualus baudos dydis ir terminas iki kada gali būti sumokėta nurodyto dydžio bauda:
       1. remiantis siūlymu sumokėti baudą iki nustatyto termino (administracinis nurodymas AN protokole);
       2. remiantis priimtu nutarimu AN byloje;
    3. EPP naudotojui turi būti pateikiamas informacinis pranešimas, jei baudos sumokėjimas nėra galimas pateikiant priežastis, pvz. pasibaigęs AN protokole nurodytas baudos apmokėjimo terminas, apmokėjimą bus galima vykdyti priėmus nutarimą byloje. Informacinių pranešimų tekstas turi būti suderintas su perkančiąja organizacija detalios analizės ar projektavimo etapo metu.
    4. Neturi būti galimybės pakartotinai inicijuoti baudos sumokėjimo, jei bauda jau sumokėta. Aktuali informacija apie baudos sumokėjimo faktą turi būti gaunama ANR ir pakeičiama būsena į „Sumokėta“.
    5. Atliekant mokėjimą VIISP mokėjimo komponentui turi būti perduoti aktualūs duomenys (pvz. ROIK numeris), reikalingi susieti mokėjimą su AN paskirta nuobauda.
       1. Reikalavimai EPP GPS
59. EPP turi būti realizuota GPS, skirta atvaizduoti padaryto AN informaciją ir jeigu skirta bauda, suteikti galimybę sumokėti paskirtą baudą.
60. Prieiga prie GPS ir joje esančios informacijos atvaizdavimas turi būti organizuojamas pagal iš ANR gautus parametrus (pvz. unikalų raktą, prieigos prie GPS srities būdą, kalbos požymį, GPS galiojimo požymį, ir kitus parametrus). Detalus prieigos prie GPS mechanizmas turi būti suderintas su Perkančiąja organizacija detalios analizės ir projektavimo etapų metu.
61. Turi būti galimybė atvaizduoti GPS esančią informaciją, susijusią su konkrečiu AN, naudotojui atvėrus unikalią GPS nuorodą bei papildomai nurodžius tik jam žinomų duomenų kombinaciją:
    1. Peržiūrėti GPS srityje pateiktą informaciją turi būti galima keliais būdais priklausomai nuo AN tipo (detalus sprendimas kiekvienam AN tipui turi būti suderintas detalios analizės ir projektavimo etapų metu), pvz:
       1. įvedant AN ROIK ir TP numerį ar gimimo datą;
       2. įvedant AN ROIK ir asmens gimimo datą.
62. GPS srityje naudotojas turi turėti galimybę:
    1. peržiūrėti AN informaciją su galimybe atsisiųsti susijusius dokumentus priklausomai nuo pažeidėjo tipo (Lietuvos piliečiams protokolo/nutarimo išrašą, užsienio šalių piliečiams protokolą/nutarimą) (AN peržiūros formos struktūra turi būti suderinta su Perkančiąja organizacija detalios analizės ar projektavimo etapo metu);
    2. užsienio pilietis turi turėti galimybę pateikti duomenis apie asmenį, kuris AN metu valdė TP. Jeigu transporto priemonė registruota Lietuvoje, tai tokios galimybės neturėtų būti(Lietuvos piliečiui tokios galimybės neturi būti);
    3. inicijuoti baudos sumokėjimą VIISP priemonėmis naudojant VIISP teikiamą mokėjimų paslaugą (reikalavimai baudos sumokėjimo funkcijoms pateikti šios Techninės specifikacijos 124 punkte);
    4. prisegti su Perkančiąja organizacija suderinto formato rinkmenas;
    5. inicijuoti prisijungimą prie EPP paskyros;
    6. atlikti kitus veiksmus, kurie bus suderinti su Perkančiąja organizacija detalios analizės ar projektavimo etapo metu.
63. Bandant pasiekti GPS, prie kurios prieiga buvo apribota, naudotojui turi būti pateikiamas su Perkančiąja organizacija suderintas pranešimas apie tai, jog AN tyrimas baigtas.
64. GPS sričiai apsaugoti turi būti panaudotas reCAPTCHA apsaugos nuo netinkamo puslapio naudojimo mechanizmas. turi būti apsaugota .
65. NEFUNKCINIAI REIKALAVIMAI
    1. Reikalavimai reikalavimų įgyvendinimui
66. Diegėjas privalo realizuoti visus Techninės specifikacijos reikalavimus.
67. Naujai realizuoti (modifikuoti) ANR ir EPP (toliau esančiuose skyriuose kartu vadinami ANR) programinės įrangos funkcionalumai, sauga, greitaveika, patogumas turi būti ne prastesni nei dabartiniai.
68. Šiame dokumente vartojami terminai „turi būti / turėti / veikti / užtikrinti / leisti / atitikti“, „turi turėti galimybę“, „turi būti galima“ yra lygiaverčiai ir reiškia, kad Diegėjas privalo sukurti ir įdiegti (ar pateikti ir įdiegti) atitinkamą funkcionalumą ir suteikti atitinkamas paslaugas. Funkcionalumas, kuris yra nurodytas būsimuoju laiku („bus“, „leis“, „apims“) nurodo siekiamą įgyvendinti būseną ir reiškia, kad Diegėjas privalo sukurti ir įdiegti (ar pateikti ir įdiegti) atitinkamą funkcionalumą. Reikalavimai, kuriuose nurodyta, jog funkcionalumas, jo apimtis, veikimo principai ar kiti aspektai „turi būti suderinti“, taip pat reiškia, kad Diegėjas privalo sukurti ir įdiegti (ar pateikti ir įdiegti) atitinkamus funkcionalumus, prieš tai juos išanalizavęs ir suderinęs IRD poreikius atitinkančią šių funkcionalumų realizaciją.
69. ANR naudotojas (jei naudotojui suteiktos atitinkamos teisės) turi galėti vykdyti funkciją be papildomų sistemos modifikavimo (arba kūrimo) darbų ir be kitų papildomų veiksmų ir sąnaudų, kai modernizuota ANR bus įdiegta.
70. Diegėjas ar Perkančioji organizacija gali siūlyti alternatyvų atskiro Techninės specifikacijos reikalavimo įgyvendinimo būdą arba reikalavimo įgyvendinimo iškeitimą į lygiavertį funkcionalumą, kuris niekaip neigiamai neturėtų įtakos projekto tikslui, uždaviniams ir galutiniams rezultatams bei neprieštarautų viešuosius pirkimus reglamentuojančių teisės aktų reikalavimams. Pakeitimai turi būti atliekami vadovaujantis LR Viešųjų pirkimų įstatymo 89 str. numatyta tvarka ir atliekant kiekvieną tokį pakeitimą turi būti nurodomas LR Viešųjų pirkimų įstatymo straipsnis, kuriuo vadovaujantis atliekamas pakeitimas. Kiekvienas siūlomas alternatyvus ar reikalavimą keičiantis funkcionalumas turi būti suderinamas su Perkančiąja organizacija. Reikalavimo keitimo į lygiavertį funkcionalumą atveju, Diegėjas turės pateikti raštišką pagrindimą, apimantį pakeitimo poveikio ir kritiškumo aprašymą, pagrindžiant, kad pakeitimas neįtakoja viso funkcionalumo. Taip pat turi būti atliktas iškeičiamo funkcionalumo vertinimas pagal laiko sąnaudas (detalizuojamos iškeičiamo funkcionalumo realizavimo laiko sąnaudos ir pateikiamos naujo funkcionalumo realizavimo laiko sąnaudos).
71. Diegėjas, įvertinęs Techninės specifikacijos reikalavimus, turi pateikti reikiamą programinę įrangą ir licencijas (ar bet kokius kitus leidimus (sertifikatus, prenumeratas ir pan.) naudoti programinę įrangą), reikalingas siūlomo sprendimo realizacijai. Jeigu šioje Techninėje specifikacijoje tokia programinė įranga ar licencijos nėra išreikštinai reikalaujamos, tačiau yra būtinos ANR modernizavimo veikloms įgyvendinti (pavyzdžiui, aplikacijų serveriai, ataskaitų programinė įranga, programavimo karkasai (angl. framework) ar pan.), Diegėjas turi pateikti tokią programinę įrangą ir licencijas.
72. Diegėjo pateikiama standartinė licencinė programinė įranga (angl. Commercial Off-The-Shelf Software), kuri reikalinga modernizuoto ANR veikimui, turi būti pateikiama kartu su neriboto galiojimo (angl. Perpetual) licencijomis, kad Perkančiajai organizacijai nereikėtų įsigyti papildomų licencijų ar kitaip patirti išlaidų programinės įrangos veikimui. Visi reikalingos programinės įrangos kaštai turi būti įskaičiuoti į pasiūlymo kainą. Turi būti pateikiamos naujausios programinės įrangos versijos (taikoma tiek mokamoms, tiek nemokamoms licencijoms).
73. Realizuojant naują ANR programinės įrangos funkcionalumą ir funkcionalumo pakeitimus negali būti sutrikdytas esamas ANR funkcionalumas, kuriam nevykdomi pakeitimai, ar Perkančiosios organizacijos informacinių sistemų ar registrų veikimo stabilumas.
74. Naujo ANR programinės įrango funkcionalumo ir funkcionalumo pakeitimų realizavimas neturi pareikalauti papildomos techninės ir licencijuojamos programinės įrangos arba papildomo finansavimo. Naujas ANR funkcionalumas turi veikti IRD turimos programinės ir techninės įrangos aplinkoje.
75. ANR programinės įrango naujų funkcionalumų sukūrimas bei esamų funkcionalumų modifikavimas turi užtikrinti duomenų nuoseklumą (angl. consistency), nedalomumą (angl. atomicity), patvarumą (angl. durability) bei atskirtį (angl. isolation).
76. Naujai sukurti ANR funkcionalumai privalo:
    1. neįtakoti įprastinio ANR naudotojų darbo (netrikdyti duomenų paieškos, įvedimo, koregavimo, dokumentų bei ataskaitų generavimo);
    2. neįtakoti ANR duomenų bazėje saugomų duomenų, ataskaitų rezultatų, dokumentų turinio teisingumo;
    3. neperkrauti ANR aplikacijų, komponentų, duomenų bazių, aplikacijų serverių;
    4. apdoroti duomenis realiu laiku.
77. Turi būti atnaujinti (sukurti nauji) reikalingi klasifikatoriai:
    1. atnaujintos (naujai sukurtos) visos klasifikatorių reikšmės, savybės, ryšiai;
    2. klasifikatorių reikšmės turi būti susietos su reikiamų išorinių sistemų (registrų) klasifikatoriais;
    3. klasifikatorių reikšmės turi būti įkeltos į VRIP klasifikatorių posistemės testavimo bei darbines aplinkas ir betarpiškai susietos su ANR testine (mokomąja) ir darbine aplikacijos versijomis. Visas klaidas, susijusias su neteisingu, klaidingu klasifikatorių reikšmių, savybių atvaizdavimu bei ryšiais tarp jų, Tiekėjas turi ištaisyti savo lėšomis.
78. Visi automatinių procesų (padaryti ANR naudotojų) veiksmai turi būti audituojami AUDIT III.
79. Sėkmingai ištestuoti reikalavimai turi būti įdiegti ne tik darbinėje ANR aplinkoje, bet ir mokomojoje ANR aplinkoje.
    1. Reikalavimai ANR saugumui
       1. Reikalavimai saugą reglamentuojančių teisės aktų taikymui
80. Pagrindiniai saugą (tiek programinės įrangos, tiek duomenų) reglamentuojantys teisės aktai, kuriais turi būti vadovaujamasi modernizuojant ANR yra šie (ANR priskiriama pirmos kategorijos valstybės informaciniams ištekliams):
    1. 2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas (BDAR)),
    2. saugumo valdymo standartas LST ISO/IEC 27001:2017 „Informacinės technologijos. Saugumo metodai. Informacijos saugumo valdymo sistemos. Reikalavimai“, LST ISO/IEC 27002:2017 „Informacinės technologijos. Saugumo metodai. Informacijos saugumo kontrolės priemonių praktikos nuostatai“ ir ISO/IEC 27701:2019 „Saugumo metodai – ISO/IEC 27001 ir ISO/IEC 27002 papildymas dėl privatumo valdymo – Reikalavimai ir gairės“;
    3. Lietuvos Respublikos asmens duomenų teisinės apsaugos įstatymas;
    4. Lietuvos Respublikos kibernetinio saugumo įstatymas;
    5. Nacionalinis kibernetinių incidentų valdymo planas, Kibernetinio saugumo subjektų identifikavimo pagal specialiuosius kriterijus metodika, Kibernetinio saugumo reikalavimų aprašas, Vykdymo užtikrinimo priemonių taikymo kibernetinio saugumo subjektams tvarkos aprašas, Saugiojo valstybinio duomenų perdavimo tinklo naudotojų sąrašas, patvirtinti Lietuvos Respublikos Vyriausybės Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“ ;
    6. Duomenų teikimo formatų ir standartų rekomendacijos, patvirtintos Informacinės visuomenės plėtros komiteto prie Susisiekimo ministerijos direktoriaus 2013 m. kovo 25 d. įsakymu Nr. T-36 „Dėl Duomenų teikimo formatų ir standartų rekomendacijų patvirtinimo“.
81. Kiti reikalavimai, susiję su kibernetiniu saugumu:
    1. Tiekėjas privalo atlikti šiuos veiksmus ir pranešti apie kibernetinį incidentą, įvykusį jo tinklų ir informacinių sistemų infrastruktūroje, perkančiajai organizacijai šiais terminais ir nurodyti tokią informaciją:
       1. nedelsiant, bet ne vėliau kaip per 24 valandas nuo sužinojimo apie didelį kibernetinį incidentą momento – pateikti ankstyvąjį perspėjimą, kuriame pagal galimybes nurodoma, ar didelį kibernetinį incidentą, kaip įtariama, sukėlė neteisėti ar piktavališki veiksmai ir ar jis galėtų daryti tarpvalstybinį poveikį;
       2. nedelsiant, bet ne vėliau kaip per 72 valandas nuo sužinojimo apie kitą kibernetinį incidentą momento – pateikti ankstyvąjį perspėjimą apie kitą kibernetinį incidentą, kuriame pagal galimybes nurodoma ar kibernetinį incidentą, kaip įtariama, sukėlė neteisėti ar piktavališki veiksmai ir ar jis galėtų daryti poveikį perkančiosios organizacijos tinklams ir informacinėms sistemoms;
       3. ne vėliau kaip per vieną mėnesį nuo 131.1.1 ar 131.1.2 papunktyje nurodyto pranešimo apie kibernetinį incidentą pateikimo dienos – pateikti galutinę ataskaitą, kurioje pateikiama informacija, nurodyta ši informacija pagal Kibernetinio saugumo įstatymo 18 straipsnio 4 dalies 4 punktą.
    2. Perkančioji organizacija arba jos įgalioti paslaugų teikėjai turi teisę atlikti tiekėjo atitikties Kibernetinio saugumo reikalavimų aprašo, patvirtinto Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“, (toliau – Aprašas), reikalavimams auditą (įskaitant neplaninį), o ir tiekėjas turi pareigą sudaryti sąlygas tokiam auditui atlikti sutarties vykdymo laikotarpiu ar įvykus dideliam incidentui.
    3. Tiekėjas visą sutarties vykdymo laikotarpį privalo ne rečiau kaip kartą per metus, įvykus esminiams kibernetinio saugumo subjekto organizaciniams ar kitiems reikšmingiems pokyčiams, taip pat įvykus dideliam kibernetiniam incidentui atlikti savo valdomų tinklų ir informacinių sistemų rizikos vertinimą. Taip pat, reguliariai, ne rečiau kaip kartą per metus, įvertinti savo atitiktį Kibernetinio saugumo įstatymui, Aprašo ir tiekėjo patvirtintiems kibernetinio saugumo politikos dokumentuose nustatytiems reikalavimams. Tiekėjas įsipareigoja perkančiajai organizacijai pareikalavus pateikti visą reikalingą informaciją, dokumentus, reikalingus įsitikinti, kad tiekėjas atlieka rizikos ir atitikties vertinimus.
    4. Tiekėjas įsipareigoja užtikrinti jo tinklų ir informacinės sistemų spragų, keliančių riziką perkančiosios organizacijos tinklams ir informacinėms sistemoms, valdymą.
    5. Tiekėjas įsipareigoja užtikrinti, kad jo patalpos, įranga, tinklai ir informacinių sistemų priežiūra, informacijos perdavimas tinklais atitinka Aprašo reikalavimus.
    6. Tiekėjui fizinė prieiga prie perkančiosios organizacijos tinklų, kitos techninės infrastruktūros ir informacinių sistemų nėra suteikiama. Tiekėjui suteikiama loginė prieiga per perkančiosios organizacijos saugų VPN sprendimą prie kūrimo ar testavimo aplinkų. Atskiru perkančiosios organizacijos sprendimu (pvz. sprendžiant kritinius incidentus), laikina loginė prieiga gali būti suteikta prie darbinių aplinkų. Loginė prieiga suteikiama prie perkančiosios organizacijos kontroliuojamo nuotolinio darbalaukio serverio, kuriame visi tiekėjo veiksmai yra fiksuojami.
82. Diegėjas turi pagal kompetenciją vykdyti visus Perkančiosios organizacijos saugos įgaliotinio nurodymus ir pavedimus, susijusius su saugos politikos įgyvendinimu.
83. Teikdamas paslaugas pagal Sutartyje nustatytus reikalavimus Diegėjas turi įgyvendinti tinkamas organizacines ir technines priemones, skirtas apsaugoti elektroninę informaciją nuo atsitiktinio ar neteisėto sunaikinimo, pakeitimo, atskleidimo, taip pat nuo bet kokio kito neteisėto tvarkymo, naudoti suteiktą prieigą tik sutarties vykdymo tikslais.
    * 1. Reikalavimai rizikų, grėsmių ir pažeidžiamumų valdymui
84. Rizikų, grėsmių ir pažeidžiamumų valdymas:
    1. Diegėjas privalo vadovautis pripažintomis saugaus programinės įrangos kūrimo metodikomis, tokiomis kaip ISO/IEC 27034-1, OWASP Application Security Verification Standard, OWASP Testing Guide arba lygiavertėmis, taip pat dokumentais, nurodytais šios specifikacijos 18 punkte.;
    2. Diegėjas privalo užtikrinti, kad visi programinės įrangos kūrime dalyvaujantys darbuotojai susipažinę su saugaus programinės įrangos kūrimo metodikomis;
    3. Diegėjas privalo atlikti patikrinimą siekdamas identifikuoti pagrindines sistemos saugumo rizikas bei saugumo pažeidžiamumus (*nurodytus* *CWE/SANS TOP 25 Most Dangerous Software Errors, OWASP 10 Most Critical Web Application Security Risks sąrašuose, naujausiose OWASP Application Security Verification Standard, OWASP Testing Guide versijose*) ir rastas rizikas bei pažeidžiamumus pašalinti. Diegėjas atlikęs patikrinimą ir rizikų/pažeidžiamumų šalinimą turi pateikti deklaraciją, kurioje būtų nurodyta jog sukurtame ANR nėra CWE/SANS TOP 25, OWASP TOP 10 sąrašuose ir *naujausiose* OWASP Application Security Verification Standard, OWASP Testing Guide versijose nurodytų rizikų/pažeidžiamumų;
    4. Diegėjas privalo pateikti visų, sistemoje naudojamų trečių šalių komponentų sąrašą;
    5. Diegėjas privalo imtis tinkamų veiksmų (angl. *reasonable effort*) užtikrinant, kad trečių šalių komponentai atitinka Perkančiosios organizacijos saugumo reikalavimus.
85. Priėmimo testavimo etapo metu ar bandomosios eksploatacijos etapo metu (ar kitu sutartu metu) Diegėjas turi sudaryti visas reikiamas sąlygas Perkančiosios organizacijos atstovų specialistams atlikti atsparumo įsilaužimams testavimą. Esant poreikiui Diegėjas turės atlikti konfigūravimo ar programavimo darbus, kurie bus būtini siekiant ištestuoti ANR saugumą įvairiais jos naudojimo scenarijais. Diegėjas neturės pateikti jokios programinės ar techninės įrangos, skirtos šio testavimo vykdymui.
86. Diegėjas turi atlikti reikiamus ANR programavimo ir / ar konfigūravimo darbus, atsižvelgiant į Perkančiosios organizacijos atstovų atliktų atsparumo įsilaužimams testavimų rezultatus, kad prieš pradedant eksploatuoti ANR būtų pašalinti visi nustatyti svarbūs saugumo pažeidžiamumai.
    * 1. Kibernetinio saugumo reikalavimai
87. Nebepalaikomus komponentus, jeigu juose nustatyta pažeidžiamumų, būtina pakeisti analogiško funkcionalumo komponentais arba pašalinti, jeigu Perkančioji organizacija tam pritaria.
88. Aptiktos saugumo spragos, jeigu yra informacijos apie vykdomą šių spragų išnaudojimą, privalo būti pašalintos kuo skubiau, bet ne vėliau kaip per 1 darbo dieną nuo šios informacijos gavimo datos. Jeigu šių spragų per numatytą laiką pašalinti nėra galimybės dėl pagrįstos priežasties (pvz. nėra išleistos spragų pataisos (angl. *patch*)), turi būti įgyvendintos laikinos spragų užkardymo arba poveikio sumažinimo (angl. mitigate) priemonės.
89. Aptiktos saugumo spragos, kurių balas pagal Bendrąją pažeidžiamumų vertinimo sistemą (angl. *Common Vulnerability Scoring System* (CVSS)) yra 9 arba daugiau, jeigu joms yra žinomų paviešintų išnaudojimo kodų (angl. exploit), bet nėra informacijos apie vykdomą šių spragų išnaudojimą, privalo būti pašalintos ne vėliau kaip per 2 darbo dienas nuo šios informacijos gavimo datos. Jeigu šių spragų per numatytą laiką pašalinti nėra galimybės dėl pagrįstos priežasties (pvz. nėra išleistos spragų pataisos), turi būti įgyvendintos laikinos spragų užkardymo arba poveikio sumažinimo priemonės.
90. Aptiktos saugumo spragos, kurių balas pagal Bendrąją pažeidžiamumų vertinimo sistemą yra nuo 7,5 iki 8,9 (imtinai), jeigu joms yra žinomų paviešintų išnaudojimo kodų (angl. *exploit)*, bet nėra informacijos apie vykdomą šių spragų išnaudojimą, privalo būti pašalintos ne vėliau kaip per 5 d. d. nuo šios informacijos gavimo datos. Jeigu šių spragų per numatytą laiką pašalinti nėra galimybės dėl pagrįstos priežasties (pvz. nėra išleistos spragų pataisos), turi būti įgyvendintos laikinos spragų užkardymo arba poveikio sumažinimo priemonės.
91. Aptiktos saugumo spragos, kurių balas pagal Bendrąją pažeidžiamumų vertinimo sistemą yra 7,5 arba daugiau, jeigu joms nėra žinomų paviešintų išnaudojimo kodų ir nėra informacijos apie vykdomą šių spragų išnaudojimą, turi būti pašalintos ne vėliau kaip per vieną kalendorinį mėnesį nuo šios informacijos gavimo datos.
92. Žemesnio vertinimo spragos, jeigu joms nėra žinomų paviešintų išnaudojimo kodų ir nėra informacijos apie vykdomą šių spragų išnaudojimą, turi būti pašalintos ne vėliau kaip per tris kalendorinius mėnesius nuo šios informacijos gavimo datos.
    * 1. Kiti saugos reikalavimai
93. Saugumo pataisų ir atnaujinimų valdymas:
    1. Diegėjas ANR kūrimo etape turi naudoti naujausias stabilias programinės įrangos versijas ir jos pataisymus (angl. *patch / fix*). ANR įdiegimo į gamybinę aplinką etapo metu turi būti užtikrinta, kad ANR naudojamos naujausios stabilios programinės įrangos versijos, jeigu tai nekeičia esminių ANR architektūros ir funkcionalumo principų, kurie numatyti Projektavimo etape. Neturi būti naudojamos programinių komponentų versijos, kurios yra testavimo stadijoje arba yra oficialiai programinės įrangos gamintojo paskelbta, kad programinė įranga nuo tam tikros datos nebebus palaikoma, tobulinama ir / ar vystoma (angl. *End-of-life product*).
    2. Nuotolinė ar lokali neautorizuota prieiga - ANR draudžiama bet kokia neautorizuota ar nedokumentuota nuotolinė ar lokali prieiga/ paskyros ar bet koks slaptas (nedokumentuotas) funkcionalumas galintis pažeisti sistemos saugumą.
    3. Reikalavimai architektūrai

Atliekant ANR ir EPP modernizavimą turi būti išlaikomi esami ANR architektūriniai sprendimai, tačiau atsižvelgiant į Duomenų teikimo formatų ir standartų rekomendacijas, patvirtintas Informacinės visuomenės plėtros komiteto prie Susisiekimo ministerijos direktoriaus 2013 m. kovo 25 d. įsakymu Nr. T-36 „Dėl Duomenų teikimo formatų ir standartų rekomendacijų patvirtinimo“ modernizuojant ANR ir EPP ten kur įmanoma funkcionalumai turės būti realizuojami „pirmiausia API“ (angl. *API-first*) principu, siekiant įgalinti duomenų mainus ateities integraciniams poreikiams dar nesant konkretaus duomenų gavėjo, tačiau iš anksto pateikiant universalią programavimo sąsają, įgalinančią tokius duomenų mainus. Konkretus realizacijos sprendimas turi būti suderintas detalios analizės ir projektavimo etapų metų.

* 1. Reikalavimai ANR greitaveikai ir našumui

1. Modernizuotų ANR komponentų greitaveika turi būti neprastesnė, nei šiuo metu naudojamo ANR. Diegėjas prieš atlikdamas ANR modernizavimą turės nustatyti modernizuojamų komponentų greitaveiką ir pateikti Perkančiajai organizacijai ataskaitą apie esamą šių komponentų greitaveiką. Po modernizavimo veiklų Diegėjas turės atlikti pakartotinį greitaveikos testavimą ir pateikti įrodymus, kad greitaveika yra neprastesnė.
2. Integracinių sąsajų realizacija turi užtikrinti, kad projektavimo metu apibrėžti integraciniai scenarijai įvyks per racionalų laiko tarpą ir niekaip neigiamai neįtakos ANR aplikacijų naudojimo patogumo ir našumo.
3. Priėmimo testavimo etapo metu (ar kitu sutartu metu) Diegėjas turi sudaryti visas reikiamas sąlygas Perkančiosios organizacijos atstovų specialistams atlikti našumo ir greitaveikos testavimą. Esant poreikiui Diegėjas turės atlikti konfigūravimo ar programavimo darbus, kurie bus būtini siekiant išbandyti ANR našumą įvairiais jos naudojimo scenarijais. Diegėjas neturės pateikti jokios programinės ar techninės įrangos, skirtos našumo ir greitaveikos testavimo vykdymui.
4. Diegėjas turi atlikti reikiamus ANR programavimo ir / ar konfigūravimo darbus, atsižvelgiant į Perkančiosios organizacijos atstovų atliktų našumo ir greitaveikos testavimų rezultatus, jeigu testų rezultatai netenkins aukščiau punktuose įvardintų našumo ir greitaveikos reikalavimų.
   1. Reikalavimai ANR integracinėms sąsajoms
5. Paslaugų teikėjas turi modernizuoti ir realizuoti integracines sąsajas išlaikydamas esamus technologinius sprendimus ir priemones. Pagal poreikį turės būti sukurti nauji duomenų apsikeitimo metodai arba praplėsti esami.
6. Realizuojant integracines sąsajas turi būti naudojamos saugumo priemonės užtikrinančios duomenų mainų vientisumą ir konfidencialumą.
7. Diegėjas turi užtikrinti, kad nebus sutrikdytas jau veikiančių integracinių sąsajų veikimas.
8. Diegėjas turės realizuoti visą reikiamą funkcionalumą, kad žemiau aprašytos sąsajos veiktų, t. y. jeigu specifikacijoje nenumatyta konkreti funkcija užklausai išsiųsti ar gautos informacijos peržiūrai atlikti, turi būti sukurtas atitinkamas funkcionalumas.
9. Reikalavimai integracinių sąsajų realizavimui:

**9.1 lentelė. Reikalavimai integracinių sąsajų realizavimui**

| **Nr.** | **IS/ registras** | **Teikti / gauti duomenis** | **Teikiami ir gaunami duomenys** | **Technologija, duomenų formatai** | **Periodiškumas** |
| --- | --- | --- | --- | --- | --- |
|  | ANR | Teikti | ANR turi teikti į EPP:  paaiškinimo apie tiriamą AN, reikalavimo bylą nagrinėti rašytinio/ žodinio proceso tvarka, prašymo atidėti bylos nagrinėjimo datą, skundo ir kt. registravimo duomenis,  atsakymų į EPP naudotojo pateiktus dokumentus duomenis,  EPP naudotojui išsiųstų pranešimų duomenis, prieigos prie GPS duomenis | Leidžiamosios kreipties būdu, tiesioginė sąsaja prie DB | Pagal poreikį |
|  | EPP | Teikti | EPP turi tekti į ANR EPP naudotojo įvestus kontaktinius duomenis (el. pašto adresą, telefono numerį, vietos adresą),  naudotojo pateikto paaiškinimo apie tiriamą AN, reikalavimo bylą nagrinėti rašytinio/ žodinio proceso tvarka, prašymo atidėti bylos nagrinėjimo datą, skundo duomenis, naudotojo pateiktą informaciją apie ANR siunčiamų pranešimų dėl informavimo apie pažeidimo fiksavimo sistemomis užfiksuotą pažeidimą įjungimą / išjungimą, bei pasirinktą pranešimų siuntimo kanalą - el. paštu ir / ar SMS žinute, naudotojo pateiktų/atšauktų sutikimų teikti AN duomenis ne AN tiriančioms institucijoms duomenis, duomenis apie sumokėtą baudą. | Leidžiamosios kreipties būdu, tiesioginė sąsaja prie DB | Pagal poreikį |

1. Turi būti sukurta ir su Valstybės skaitmeninių sprendimų agentūra (VSSA) suderinta UDTS, kaip ši sąvoka apibrėžta Duomenų teikimo formatų ir standartų rekomendacijose, užtikrinanti galimybę teikti ANR kaupiamus duomenis kitiems subjektams.
2. Turi būti realizuotos ANR - EPP integracinės sąsajos monitoringo priemonės.(Diegėjas turės pateikti pasiūlymus ir realizuoti sprendimus leidžiančius kiek galima labiau automatizuoti klaidų identifikavimą).
   1. Reikalavimai ANR naudotojo sąsajai ir ergonomikai
3. Diegėjas modernizuodamas ANR turi išlaikyti esamus ANR naudotojo sąsajos ir ergonomikos sprendimus.
4. ANR naudotojo sąsaja turi būti modernizuojama ir tobulinama atsižvelgiant į Viešųjų administracinių elektroninių paslaugų patogumo naudotis metodinį dokumentą „Tinkamumo problemų sprendimo gairės“, Kuriamų viešųjų ir administracinių elektroninių paslaugų tinkamumo naudotojams užtikrinimo priemonių metodines rekomendacijos, pavirtintos Valstybės skaitmeninių sprendimų agentūros direktoriaus 2014 m. gegužės 5 d. įsakymu Nr. T-65 „Dėl Kuriamų viešųjų ir administracinių elektroninių paslaugų tinkamumo naudotojams užtikrinimo priemonių metodines rekomendacijų pavirtinimo“ ir Valstybės skaitmeninių sprendimų agentūros metodikoje aprašomų priemonių pavyzdžiais paskelbtais Valstybės skaitmeninių sprendimų agentūros interneto puslapyje https://vssa.lrv.lt/lt/ivpk-leidiniai/viesuju-ir-administraciniu-elektroniniu-paslaugu-patogumo-naudotojams-metodiniai-dokumentai/.
   1. Reikalavimai Paslaugų teikimui
      1. Reikalavimai dokumentacijai ir jos derinimui
5. Visa dokumentacija turi būti parengta laikantis bendrinės lietuvių kalbos taisyklių.
6. Visi Diegėjo parengti dokumentai turės būti suderinti su Perkančiąja organizacija ir Techninės priežiūros paslaugų teikėju. Detalūs dokumentų derinimo principai turės būti pateikti ir suderinti Diegėjo parengtame Paslaugų teikimo reglamente.
7. Diegėjas turės parengti dokumentaciją, nurodytą 9.8 skyriaus lentelėje.
8. Perkančioji organizacija turi teisę per derinimui skirtus terminus atsisakyti teikti pastabas pirmai dokumento versijai, jeigu ji nėra tinkama derinimui ir pastabų teikimui:
   1. dokumente pateikta ne visa apimtis vertikaliai, t. y. nepateikti visi būtini tokiam dokumentui pateikti skyriai ir dalys;
   2. dokumente pateikta ne visa apimtis horizontaliai, t. y. dokumentas neapima visų ANR modulių ar funkcijų, kurie (-ios) turi būti šiame dokumente.
9. Diegėjo pataisyti dokumentai turi būti teikiami su matomais pakeitimais („track changes“ funkcija).
10. Su Perkančiąja organizacija suderinti dokumentai turi (gali) būti keičiami vėlesnių etapų metu, jeigu yra vykdomi ANR pakeitimai, atsižvelgiant į priėmimo testavimo bei bandomosios eksploatacijos rezultatus, kitas projekto veiklas ir aplinkybes, kurios susijusios su pateiktos dokumentacijos turiniu. Projekto dokumentacija turi būti aktualizuojama (atnaujinama) ir galutinės versijos pateiktos su Perkančiąja organizacija suderintais terminais bet ne vėliau kaip iki galutinio priėmimo perdavimo akto pateikimo dienos.
11. Dokumentų galutinės versijos turi būti pateiktos elektroniniu (MS Word arba kitu su Perkančiąja organizacija suderintu redagavimui tinkamu formatu), o atskirtu Perkančiosios organizacijos nurodymu - popierinės. Perkančiajai organizacijai nurodžius, dokumentai turės būti pasirašyti el. parašu.
12. Preliminarios (projektinės) versijos turi būti pateikiamos elektroniniu formatu elektroninio ryšio priemonėmis. Pastabos bei korekcijos dokumentų projektuose turi būti teikiamos MS Office programinio paketo (ar lygiaverčio) pakeitimų sekimo (angl. *track changes*) bei komentavimo funkcijomis. Turi būti vykdomas pateikiamų dokumentų versijavimas (versijų kontrolė).
13. Reikalavimai rezultatų pateikimo ir derinimo terminams:
    1. tikslus dokumentų pateikimo terminas turi būti suderintas Paslaugų teikimo reglamente;
    2. Perkančioji organizacija įsipareigoja pateikti pastabas derinimui pateiktiems dokumentams tokiais terminais:
       1. iki 100 puslapių dokumento:
          1. pirma versija – per 8 darbo dienas ar kitą sutartą terminą;
          2. po pastabų pataisyta dokumento versija – per 5 darbo dienas ar kitą sutartą terminą;
       2. virš 100 puslapių dokumento:
          1. pirma versija – per 10 darbo dienų ar kitą sutartą terminą;
          2. po pastabų pataisyta dokumento versija – per 8 darbo dienas ar kitą sutartą terminą.
    3. Diegėjas dokumentus tikslinta ir teikia ne ilgiau kaip per 10 darbo dienų nuo pastabų gavimo dienos.
    4. Diegėjo rezultatai derinami su Perkančiąja organizacija ir Techninės priežiūros paslaugų teikėju ne daugiau kaip 2 (dviem) iteracijomis, jeigu nesutarta kitaip.
       1. Reikalavimai analizei ir projektavimui
14. Diegėjas analizės ir projektavimo etapų vykdymo metu turi atlikti detalią veiklos procesų ir poreikių analizę bei projektavimą ir parengti detalios reikalavimų analizės ir projektavimo dokumentus, kurie detalizuoti 9.8 skyriaus lentelėje.
15. Detalios reikalavimų analizės dokumente turi būti pateikti pagal Techninės specifikacijos funkcinius ir nefunkcinius reikalavimus bei pagal Perkančiosios organizacijos išsakytus poreikius parengti panaudos atvejai (angl. *use case*) (panaudos atvejų diagramos ir detalūs panaudos atvejų aprašymai, nurodant žingsnius (pagrindinę eiga, alternatyvią eigą, išimtinę eigą) ir kitus apribojimus, naudojant UML (angl. *Unified Modeling Language*) notaciją. Turi būti atliktas visų Techninės specifikacijos funkcinių ir nefunkcinių reikalavimų susiejimas su detalios analizės dokumento turiniu (skyriais, panaudos atvejais, diagramomis ir pan.). Siejimas turi būti atliekamas tokia forma, kad būtų aišku kokiu būdu yra projektuojamas ir realizuojamas kiekvienas Techninės specifikacijos reikalavimas.
16. Atliekant analizę ir projektavimą Diegėjas turi vykdyti susitikimus su Perkančiosios organizacijos paskirtais veiklos specialistais ir kitų susijusių institucijų specialistais.
17. Detalios analizės ir projektavimo etapų metu Diegėjas turi detalizuoti Techninės specifikacijos funkcinius ir nefunkcinius reikalavimus, kad jais vadovaujantis būtų galima realizuoti poreikius atitinkantį ANR.
    * 1. Reikalavimai kūrimui ir demonstracijoms
18. ANR išeities kodų laikymui turi būti naudojama Užsakovo kodo saugykla.
19. Diegėjas kūrimo etape turi atlikti ANR demonstracijas gyvai demonstruojant sistemos veikimą. Turi būti atliekamas ANR demonstravimas, o ne prototipo.
20. Demonstruojamo funkcionalumo apimtys ir laikiškumas turi būti nustatyti Paslaugų teikimo reglamente. Iki priėmimo testavimo etapo pradžios Perkančiajai organizacijai turi būti pademonstruotas visas ANR funkcionalumas, išskyrus tą funkcionalumą, kuris bus suderintas kaip nedemonstruotinas (pavyzdžiui, integracijos).
21. Demonstracijų tikslas – supažindinti Perkančiąją organizaciją su modernizuojamu ANR bei gauti atsiliepimus dėl kuriamo/ modernizuojamo funkcionalumo.
22. Pastabos (atsiliepimai) gali būti išsakomos pakartotinai priėmimo testavimo etape, jeigu į jas nebus atsižvelgta iki pastarojo etapo.
23. Demonstracijų metu išsakomi atsiliepimai (pastabos) turi būti registruojami susitikimo protokoluose ar kita sutarta forma (pavyzdžiui, specializuotoje klaidų registravimo ir sekimo sistemoje).
24. Funkcionalumo demonstraciją turi vykdyti Diegėjas, o Perkančiosios organizacijos atstovai turi teikti atsiliepimus.
    * 1. Reikalavimai testavimui
25. Turi būti atliktas ANR priėmimo testavimas. Testavimas turi apimti visą funkcinių reikalavimų dokumentacijoje specifikuotą sistemos funkcionalumą, visus taikymo atvejus.
26. Testavimo aplinkos architektūros principai turi atitikti darbinę sistemos aplinkos architektūrą.
27. Testavimo tikslai:
    1. įsitikinti, kad yra įgyvendinti visi funkciniai ir nefunkciniai specifikacijos reikalavimai;
    2. įsitikinti, kad reikalavimų įgyvendinimas atliktas tinkama apimtimi;
    3. įsitikinti, kad sukurta programinė įranga yra naši ir ergonomiška;
    4. nustatyti ar reikalavimų įgyvendinimas tenkina Perkančiąją organizaciją ir kitas suinteresuotas šalis;
    5. identifikuoti ir užregistruoti funkcionalumo klaidas, problemas, trūkumus (angl. *bugs*);
    6. ištaisyti funkcionalumo klaidas, problemas, trūkumus (angl. *bugs*).
28. Turi būti atlikti šie testavimai:
    1. vidinis testavimas. Vidinius atskirų komponentų testavimus Diegėjas turi atlikti nedalyvaujant Perkančiosios organizacijos atstovams, tačiau turi pateikti tokio testavimo įrodymus – vidinio testavimo ataskaitą ir nustatytų neatitikimų sąrašą. Vidinis testavimas turi būti atliktas ANR kūrimo aplinkoje;
    2. priėmimo testavimas (angl. *acceptance testing*). Šis testavimas turi būti atliekamas dalyvaujant Diegėjui, IRD ir kitoms suinteresuotoms šalims Perkančiosios organizacijos testavimo aplinkoje. Šio testavimo metu turi būti tikrinamas testavimo tikslų įgyvendinimas (įgyvendinimo lygio nustatymas). Diegėjas turi fiziškai dalyvauti priėmimo testavime, teikti konsultacijas, kaip turi būti atliekamas testuojamas veiksmas / funkcija / operacija pagal suderintus testavimo scenarijus, informuoti testavimo dalyvius apie klaidos šalinimo terminą, taisyti klaidas. Priėmimo testavimo veiklos turi būti vykdomos remiantis apibrėžta priėmimo testavimo metodika ir priėmimo testavimo scenarijais.
    3. ANR sąrankos (kompiliavimo) ir diegimo testavimas. Testavimas turi būti vykdomas Perkančiosios organizacijos atstovų pagal Diegėjo pateiktas ANR diegimo instrukcijas. Testavimų metu Perkančiosios organizacijos atstovai turi sukompFgalutiiliuoti ANR išeities kodą, įdiegti kitus ANR komponentus, atlikti tinkamą ANR komponentų konfigūravimą ir paleidimą darbui. Diegėjo atstovai turi teikti konsultacijas ANR diegimo klausimais. Diegėjas turi registruoti klaidas, jas šalinti, tikslinti diegimo instrukcijas, automatizuoti diegimo procesą ir atlikti kitus pakeitimus pagal Perkančiosios organizacijos pateiktas pastabas.
29. Į testinę aplinką bus diegiama tik iš Gitlab esančių išeities tekstų pagaminta ANR programinė įranga.
30. Atlikti testavimai turi užtikrinti, kad modernizuotas ANR yra tinkamas bandomajai eksploatacijai.
31. Testavimų metu turi būti vykdomas identifikuotų klaidų, problemų ir trūkumų registravimas. Klaidos, problemos ir trūkumai turi būti registruojami Perkančiosios organizacijos JIRA įrankyje. Už registravimą atsakingas Diegėjas.
32. Klaidų žurnalas turi būti specializuota problemų registravimo ir sekimo programinė įranga (angl. *Issue tracking software*), paremta tinklinėmis technologijomis, t. y. pasiekiama naudojant interneto naršyklę.
33. Diegėjas turės parengti visus testavimui reikalingus testavimo duomenis.
34. Diegėjas turės užtikrinti, kad priėmimo testavimo metu ANR būtų pakankamai testavimo duomenų, kurie leistų visiškai ištestuoti ANR funkcionalumus.
35. Priėmimo testavimas bus užbaigiamas, kai bus tenkinami testavimo metodikoje įvardinti testavimo priėmimo kriterijai.
36. Perkančioji organizacija Diegėją supažindins su vidinėmis testavimo procedūromis į kurias turės būti atsižvelgta organizuojant testavimus.
37. Perkančioji organizacija savo iniciatyva gali atlikti bet kokius kitus ANR testavimus ir bandymus (išeities kodų tikrinimą, konfigūracijos tikrinimą, našumo tikrinimą, aukšto prieinamumo tikrinimą, plečiamumo tikrinimą, funkcionalumo tikrinimą ir kt.) siekdama užtikrinti ANR kokybę ir atitikimus reikalavimams. Diegėjas turės atsižvelgti į Perkančiosios organizacijos atstovų atliktų bandymų ir testavimų rezultatus, atlikti visų testavimų rezultatuose nurodytų trūkumų (pažeidimų, rekomendacijų) šalinimą. Diegėjas turės sudaryti reikiamas sąlygas suplanuotiems testavimams ir bandymams atlikti, pvz. pateikti išeities kodą bei atlikti kitas reikiamas veiklas, kurios užtikrintų pilnavertį testavimų ir bandymų proceso įvykdymą.
    * 1. Reikalavimai diegimui
38. Paslaugų teikėjas po bandomosios eksploatacijos turi perduoti Perkančiajai organizacijai modernizuoto ANR išeities kodą ir licencinės programinės įrangos instaliacinius paketus.
39. Paslaugų teikėjas turi įdiegti priemones, užtikrinančias automatinį naujų sistemos versijų diegimą, užtikrinant jos veikimą diegimo metu. Turi būti sukonfigūruotas (ir dokumentuotas) programinės įrangos diegimo į testavimo ir gamybinę aplinką procesas ir priemonės taip, kad atsakingas Perkančiosios organizacijos darbuotojas programinę įrangą, pagamintą (sukompiliuotą) iš GitLab esančių išeities tekstų, galėtų įdiegti į testavimo ir gamybinę aplinką, valdyti diegimo konfigūraciją. Bet kokie programinės įrangos atnaujinimų diegimai į testavimo ir gamybinę aplinkas turi būti galimi tik iš GitLab esančių išeities tekstų. Esant poreikiui Paslaugų teikėjas turės konsultuoti įdiegimo klausimais.
40. ANR išeities kodas turi būti pateikiamas Diegėjo naudotoms kūrimo priemonėms suprantamu formatu perkeliant į GitLab. Kartu turi būti pateikiamas sukompiliuotas išeities kodas (parengtas diegimui). Tiekėjas privalės išeities tekstus perkelti į Gitlab.
41. ANR išeities kodas turi būti pateikiamas Paslaugų teikėjo naudotoms kūrimo priemonėms suprantamu formatu perkeliant į GitLab. Kartu turi būti pateikiamas sukompiliuotas išeities kodas (parengtas diegimui).
42. Paslaugų teikėjas turi dokumentuoti programinės įrangos diegimo į Perkančiosios organizacijos ANR produkcinę ir testavimo aplinkas procesą bei pateikti tam reikalingas programines priemones. Procesas turi būti dokumentuotas taip, kad:
    1. Atsakingas Perkančiosios organizacijos darbuotojas iš pateiktų išeities tekstų galėtų pagaminti (angl. build) programinę įrangą bei valdyti gaminimo konfigūraciją.
    2. Atsakingas Perkančiosios organizacijos darbuotojas programinę įrangą galėtų įdiegti į testavimo ir darbinę aplinką bei valdyti diegimo konfigūraciją
43. ANR programinė įranga turi būti įdiegta ir sukonfigūruota turimoje IRD gamybinėje aplinkoje. Po įdiegimo turi nesutrikti gamybinėje aplinkoje įdiegtos taikomosios programinės įrangos veikimas.
44. ANR programinė įranga turi išlikti darbinga įvykus daliniams techninės įrangos gedimams (angl. *failover*).
45. SSL arba kitos lygiavertės šifravimo priemonės administravimas turi būti aprašytas ANR naudotojo vadove.
46. Funkcionalumas įkeltas į ANR gamybinę aplinką neturi sutrikdyti kitų ANR esančių funkcijų darbo. Jeigu įkeltas funkcionalumas sutrikdo ANR esančių funkcijų darbą, laikoma, kad Paslaugos suteiktos nekokybiškai. Tiekėjas atlieka klaidų taisymą ir ANR duomenų ir dokumentų atstatymo darbus savo lėšomis.
    * 1. Reikalavimai bandomajai eksploatacijai
47. Turi būti atlikta ANR bandomoji eksploatacija.
48. Bandomosios eksploatacijos tikslai:
    1. užtikrinti ANR kokybę;
    2. išbandyti gamybinę ANR komponentų konfigūraciją;
    3. identifikuoti ir pašalinti bandomosios eksploatacijos metu pastebėtus defektus;
    4. stabilizuoti darbinės aplinkos konfigūraciją, atsižvelgiant į bandomosios eksploatacijos metu sukauptą patirtį.
49. Bandomosios eksploatacijos veiklas Diegėjas turės vykdyti pagal Perkančiosios organizacijos atstovų pateiktą bandomosios eksploatacijos planą ir metodiką.
50. Bandomoji eksploatacija yra baigiama, kai tenkinami bandomosios eksploatacijos priėmimo kriterijai, kurie pateikiami bandomosios eksploatacijos metodikoje.
    * 1. Reikalavimai ANR garantinei priežiūrai
51. Diegėjas turi užtikrinti Projekto metu sukurto ir įdiegto ANR funkcionalumo nemokamą garantinę priežiūrą bei visų šios Techninės specifikacijos įgyvendinimo metu suteiktų paslaugų rezultatų (dokumentacijos, įdiegimo konfigūracijos, duomenų migravimo ir kt.) garantinę priežiūrą. Garantinė priežiūra turi būti vykdoma pagal su Perkančiąja organizacija suderintą garantinės priežiūros procedūros dokumentą.
52. Garantinės priežiūros terminas – 12 mėn. nuo ANR modernizavimo paslaugų perdavimo-priėmimo akto pasirašymo dienos.
53. Garantinės priežiūros paslaugos apima sukurtos ir įdiegtos programinės įrangos sutrikimų šalinimą bei Perkančiosios organizacijos atsakingų asmenų konsultavimą.
54. Diegėjas turi vykdyti Perkančiosios organizacijos atsakingų asmenų konsultavimą ANR veikimo, naudojimo bei tobulinimo klausimais. Konsultacijos turi būti teikiamos telefonu, el. paštu, vaizdo konferenciniais susitikimais, naudojant priežiūros tarnybos (angl. *Help Desk*) programinę įrangą ar atvykus į Perkančiąją organizaciją.
55. Garantinės priežiūros paslaugos teikiamos darbo dienomis Perkančiosios organizacijos oficialiomis darbo valandomis.
56. Programinės įrangos veikimo sutrikimu laikoma situacija, kai ANR naudotojai dėl Diegėjo sukurtos programinės įrangos funkcionalumo trūkumų negali atlikti numatytų ANR funkcijų (neveikia funkcija, neveikia sistema, neveikia integracinė sąsaja ir kt.) ar funkcijos veikia nekorektiškai.
57. Diegėjo reakcijos į sutrikimą laikas – ne ilgiau kaip 1 (vieną) valandą nuo pranešimo apie sutrikimą gavimo sutartu būdu.
58. Programinės įrangos sutrikimų atstatymo trukmė:
    1. kritinių sutrikimų šalinimas – ne ilgiau kaip 8 valandos nuo Diegėjo reakcijos į gautą pranešimą sutartu būdu. Jei sutrikimo per nurodytą laiką pašalinti negalima, kartu su Perkančiąja organizacija sutariama dėl sutrikimo pašalinimo laiko; Kritinis sutrikimas – funkcijos ir / ar programinio komponento neveikimas, be galimybės reikiamą funkciją vykdyti ar ANR paslaugą gauti alternatyviai;
    2. svarbių sutrikimų šalinimas – ne ilgiau kaip 2 darbo dienos nuo Diegėjo reakcijos į gautą pranešimą sutartu būdu. Jei sutrikimo per nurodytą laiką pašalinti negalima, kartu su Perkančiąja organizacija sutariama dėl sutrikimo pašalinimo laiko. Svarbus sutrikimas – neapibrėžtas funkcijos veikimas, kuris leidžia įvykdyti numatytą ANR funkciją, tačiau naudotojui reikia atlikti papildomus, nenumatytus ar alternatyvius veiksmus;
    3. neesminių sutrikimų šalinimas – ne ilgiau kaip 10 darbo dienų nuo Diegėjo reakcijos į gautą pranešimą sutartu būdu. Jei sutrikimo per nurodytą laiką pašalinti negalima, kartu su Perkančiąja organizacija suderinamas susitarimas dėl sutrikimo pašalinimo laiko. Neesminis sutrikimas – kosmetinės ar panašios ANR klaidos, kurios neįtakoja korektiško funkcijų veikimo.
59. Diegėjas turi parengti prieinamas ir Perkančiajai organizacijai tinkamas informavimo apie ANR sutrikimus, jų registravimo ir taisymo veiksmų būseną priemones: Perkančiosios organizacijos ir Diegėjo suderintus telefonus, el. pašto adresus, garantinio aptarnavimo ir priežiūros tarnybos programinio įrankio adresą (nuorodą). Išvardintais būdais Perkančiosios organizacijos atsakingiems asmenims turi būti galimybė pranešti apie ANR sutrikimus, reikiamas konsultacijas, reikiamus tobulinimus (naujo funkcionalumo kūrimą) ir pan.
60. Garantinės priežiūros paslaugos, konsultacijos telefonu ir elektroniniu paštu turi būti teikiamos Perkančiosios organizacijos darbo dienomis darbo valandomis.
61. Garantinės priežiūros metu atnaujinus ANR funkcionalumus atitinkamai turi būti pakoreguota visa susijusi ANR dokumentacija, pateikti atnaujinti išeities tekstai ir kiti programiniai komponentai.
62. Pašalinus sutikimus Perkančiajai organizacijai turi būti pateikiamas atnaujintas ANR išeities kodas ir atliekamas atnaujinto ANR kodo įdiegimas į visas ANR aplinkas.
    * 1. Reikalavimai ANR priėmimui
63. Galutinis ANR priėmimas bus vykdomas pasibaigus bandomajai eksploatacijai, t. y. priėmimas galės būti vykdomas tik tada, kai bus pasiekti bandomosios eksploatacijos priėmimo kriterijai.
64. Rezultatų priėmimas-perdavimas bus įformintas paslaugų perdavimo- -priėmimo aktu.
65. Visos ANR sukūrimo paslaugos (paslaugų rezultatai) bus priimamos pasirašant ANR modernizavimo paslaugų perdavimo-priėmimo aktą.
66. Siekiant užtikrinti sklandų Projekto tęstinumą:
    1. Diegėjas, nepažeidžiant autoriaus teisių turėtojo ar trečiųjų šalių intelektinės nuosavybės teisių, sutartimi perduoda Perkančiajai organizacijai autorių turtines teises į pagal užsakymą sukurtą programinę įrangą ir parengtus projektinius dokumentus, įskaitant, bet neapsiribojant, teisę neribotą laiką ir be papildomo atlygio naudoti sukurtą programinę įrangą; teisę daryti sukurtos programinės įrangos kopijas; teisę modifikuoti ir toliau plėtoti sukurtą programinę įrangą; teisę perkelti programinę įrangą į kitą technologinę platformą; teisę naudoti ir keisti jai sukurtos programinės įrangos pradinį kodą (mašininės kalbos pradinius tekstus). Intelektinės nuosavybės teisių perėjimas turi apimti Perkančiosios organizacijos galimybę ateityje pasirinkti kitą paslaugų teikėją šio pirkimo objekto priežiūrai, vystymui ir kitų būtinų paslaugų teikimui, siekiant užtikrinti stabilų pirkimo objekto veikimą. Šiuo tikslu Perkančiajai organizacijai yra perduodami programiniai kodai ir jų diegimo instrukcijos tam, kad Perkančioji organizacija galėtų be jokių apribojimų toliau savo nuožiūra modifikuoti ir įskaitant, bet neapsiribojant, toliau plėtoti sukurtą objektą, suteikti teises naudoti objektą kitoms šalims, keisti objekto pradinį kodą.
    2. Jeigu pagal užsakymą sukurtoje programinėje įrangoje panaudota kita autoriaus teisių turėtojo ar trečiųjų šalių programinė įranga, kuri integruota į pagal užsakymą sukurtą programinę įrangą ar kitaip susieta su atliktu užsakymu ir autoriaus turtinių teisių į sukurtą programinę įrangą ar parengtus projektinius dokumentus, jos perdavimas Perkančiajai organizacijai neturi apriboti šias teises perdavusio Diegėjo teisės be atskiro Perkančiosios organizacijos sutikimo toliau vystyti, tobulinti, platinti ir atlikti kitus reikiamus veiksmus su sukurta programine įranga ar parengtais projektiniais dokumentais.
    3. Kartu su kompiuterine programa, kaip ši sąvoka apibrėžta Lietuvos Respublikos autorių teisių ir gretutinių teisių įstatyme, Perkančiajai organizacijai perduodamas ir programos išeitinis kodas ir jo diegimo instrukcijos. Kompiuterių programos autoriaus asmeninės neturtinės teisės negali būti naudojamos tokiu būdu, kuris suvaržytų autorių turtinių teisių į šią kompiuterinę programą turėtojo teises, tarp jų ir teisę savo nuožiūra adaptuoti, keisti ir neatlygintinai platinti šiuos kūrinius. Šiame punkte numatytos autorių turtinės teisės, vadovaujantis Autorių teisių ir gretutinių teisių įstatymo ir Valstybės informacinių išteklių valdymo įstatymo 21 str. nuostatomis, perduodamos ir suteikiamos LR ir ES šalių teritorijoje neribotam laikui.
    4. Diegėjas turi perduoti Perkančiajai organizacijai projekto metu sukurtą programinę įrangą ir jos išeitinį kodą ANR modernizavimo paslaugų perdavimo-priėmimo akto pasirašymo datai.
    5. Diegėjas neturi teisės atskleisti jokios su paslaugų teikimu susijusios informacijos trečiosioms šalims be Perkančiosios organizacijos raštiško leidimo arba jei to reikalauja įstatymai.
    6. Reikalavimai ANR kūrimo paslaugų etapams ir terminams
67. Visos paslaugos pagal Sutartį turi būti suteiktos ne vėliau kaip iki 2025 m. gruodžio 31 d.
68. Žemiau esančioje lentelėje (žr. 9.2 lentelę) pateikti Paslaugų etapai, etapų metu atliekami darbai (veiklos), diegimo dalyvių atsakomybių aprašymas ir reikalavimai dokumentacijai.
69. Projektas turi būti įgyvendinamas nuosekliuoju (angl. Waterfall) programinės įrangos kūrimo būdu.
70. Diegėjas inicijavimo etapo metu turi pasiūlyti ir su Perkančiąją organizacija suderinti optimalų Techninėje specifikacijoje numatytų veiklų bei funkcinių ir nefunkcinių reikalavimų įgyvendinimo grafiką.
71. Diegėjas kūrimo etape turės atlikti rezultatų ir siūlomų sprendimų pristatymus (demonstracijas, prezentacijas ir pan.).
72. Paslaugų etapai, etapų rezultatai ir reikalavimai dokumentacijai:

**9.2 lentelė. Paslaugų etapai, etapų rezultatai ir terminai**

| **Nr.** | **Paslaugų teikimo etapas** | **Reikalavimai etapo rezultatams** | **Rezultatas** | **Terminas** |
| --- | --- | --- | --- | --- |
|  | **Inicijavimas** | Diegėjas:   * Parengia Paslaugų teikimo reglamentą ir suderina su Perkančiąja organizacija.   Perkančioji organizacija (pagal kompetenciją):   * suteikia reikalingą informaciją; * teikia pastabas ir rekomendacijas. | * **Paslaugų teikimo reglamentas**. Paslaugų teikimo reglamente nurodomos suinteresuotos šalys, darbų atlikimo grafikas, rizikos ir jų suvaldymo būdai, komunikavimo principai, atsakomybės, pakeitimų valdymo procedūra ir kt. * Rezultatai turi būti suderinti su Perkančiąja organizacija per 10 darbo dienų nuo Sutarties įsigaliojimo dienos. | Etapo rezultatai turi būti pateikti vėliau kaip per 10 darbo dienų nuo Sutarties įsigaliojimo datos. |
|  | **Detali analizė** | Diegėjas:   * atlieka esamos ir siekiamos padėties įvertinimą, parengia / atnaujina detalios analizės dokumentaciją ir ją suderina su Perkančiąja organizacija.   Perkančioji organizacija (pagal kompetenciją):   * suteikia reikalingą informaciją; * teikia pastabas ir rekomendacijas. * tvirtina etapo Diegėjo rezultatus. | * **Detalios analizės dokumentai.** Detalios analizės dokumentuose išanalizuojami ir detalizuojami funkciniai ir nefunkciniai Techninės specifikacijos reikalavimai bei kiti IRD išsakyti poreikiai, parengiami panaudojimo atvejai (angl. *use case*), kurie pateikiami panaudos atvejų diagramomis pagal UML (angl. *Unified Modeling Language*) notaciją ir detalizuojami aprašant kiekvieno panaudos atvejo vykdymo žingsnius (pagrindinę eigą, alternatyvią eigą, išimtinę eigą) ir kitus apribojimus. Sudėtingesni panaudos atvejai ar jų grupės turi būti detalizuojami pateikiant veiklos bei ANR procesus, naudojant procesų modeliavimo diagramas (angl. *UML activity diagram, BPMN* *(Business Process Model and Notation)* ar lygiavertes diagramas). Pateikiami pastarųjų diagramų struktūrizuoti aprašai. Aprašomi ANR vartotojai ir jų teisės. * Turi būti atliktas visų šios Techninės specifikacijos funkcinių ir nefunkcinių reikalavimų susiejimas su detalios analizės dokumento turiniu (skyriais, panaudos atvejais, diagramomis ir pan.). Siejimas turi būti atliekamas tokia forma, kad būtų aišku kokiu būdu yra projektuojamas ir realizuojamas kiekvienas šios Techninės specifikacijos reikalavimas. * Rezultatai turi būti suderinti su Perkančiąja organizacija. | Pagal suderintą terminą. |
|  | **Projektavimas** | Diegėjas   * parengia / atnaujina ANR projektavimo dokumentaciją; * parengia / atnaujina integracinių sąsajų specifikacijas; * bendradarbiauja su IRD atstovais rengiant / atnaujinant ir derinant modernizuojamo ANR dokumentaciją.   Perkančioji organizacija (pagal kompetenciją):   * suteikia reikalingą informaciją; * teikia pastabas ir rekomendacijas paslaugų rezultatams; * tvirtina etapo Diegėjo rezultatus. | * **Projektavimo dokumentai**. Projektavimo dokumente pateikiama / aktualizuojama informacija susijusi su ANR architektūros aprašymu fizinių komponentų ir programinių komponentų požiūriu (naudojamos technologijos (jų pavadinimai, versijos), informacinis vaizdas (duomenų bazės struktūros, duomenų bazių sąsajų schemos ir kt.), funkcinis vaizdas (ANR funkciniai vienetai, jų funkcijos, tarpusavio sąsajos, naudotojo sąsajos prototipai), integracinis vaizdas (sąsajos tarp vidinių ir išorinių sistemų, kuriamos sistemos atžvilgiu), operacinis vaizdas (sisteminiai procesai, algoritmai, periodiniai sisteminiai darbai ir pan.), dislokavimo vaizdas (programinių komponentų pasiskirstymas techninėje įrangoje), saugumo sprendimai, aukšto prieinamumo sprendimai, plečiamumo sprendimai ir kt.). * **Integracinių sąsajų specifikacijos**. Detalizuojama kiekvienos integracinės sąsajos paskirtis, realizavimo sprendimas, duomenys, duomenų formatai, siunčiamų ir gaunamų užklausų sudarymo taisyklės ir kt. * Rezultatai turi būti suderinti su Perkančiąja organizacija. | Pagal suderintą terminą. |
|  | **Kūrimas (konstravimas)** | Diegėjas:   * vykdo reikalingus programavimo ir programinio konfigūravimo darbus (savo kūrimo aplinkoje), įgyvendina funkcinius ir nefunkcinius reikalavimus; * atlieka komponentų (angl. *unit*) testavimą, vidinį saugumo testavimą, ANR vidinį testavimą, sąsajų su kitomis sistemomis ir registrais (integravimo) testavimą ir parengia vidinio testavimo ataskaitą. * vykdo modernizuojamo ANR demonstraciją.   Perkančioji organizacija (pagal kompetenciją):   * suteikia reikalingą informaciją; * suteikia informaciją apie gamybinę ir testavimo aplinkas; * peržiūri ir įvertina vidinio testavimo rezultatus; * teikia pastabas ir rekomendacijas Diegėjo parengtai dokumentacijai; * dalyvauja modernizuojamo ANR demonstracijose ir teikia pastabas bei rekomendacijas. | * **Vidinio testavimo ataskaita**, kurioje aprašyti atlikto vidinio testavimo rezultatai (apimtis, vykdymo metodika, testavimo tipai, procedūra, įėjimo/išėjimo kriterijai, testavimo aplinka), pateikiant informaciją apie ANR sritis, į kurias reikia atkreipti papildomą dėmesį testavimo metu. * **Atliktos ANR demonstracijos.** * **Parengta programinė įranga diegimui.** * Rezultatai turi būti suderinti su Perkančiąja organizacija. | Vidinio testavimo ataskaita turi būti pateikta bent prieš 5 dienas iki diegimo testavimo aplinkoje dienos.  ANR demonstracijos turi būti vykdomos nuolatos, pagal atskirai suderintą grafiką, kuris turi būti pateiktas Paslaugų teikimo reglamente. |
|  | **Diegimas testavimo aplinkoje** | Diegėjas:   * parengia ir pateikia programinę įrangą tinkamą įdiegimui Perkančiosios organizacijos testavimo aplinkoje; * įdiegia ANR Perkančiosios organizacijos testavimo aplinkoje; * vykdo (jei reikia) testavimui reikiamų duomenų įkėlimą į ANR duomenų bazę. * teikia informaciją Perkančiajai organizacijai apie programinės įrangos diegimo eigą ir rezultatus. * rengia priėmimo testavimo ir integracinių sąsajų testavimo scenarijus;   Perkančioji organizacija (pagal kompetenciją):   * suteikia reikalingą informaciją ir prieigą prie infrastruktūros, kuri reikalinga ANR įdiegimui; * kontroliuoja testavimo aplinką. | * **Sukurta programinė įranga** ir **įdiegta Perkančiosios organizacijos testavimo aplinkoje.** * **Parengti priėmimo testavimo scenarijai;**   Rezultatai turi būti suderinti su Perkančiąja organizacija. | Šis diegimo etapas turi būti baigtas iki priėmimo testavimo etapo pradžios. |
|  | **Priėmimo testavimas** | Diegėjas:   * parengia / atnaujina naudotojų vadovus (dokumentus): ANR naudojimo instrukciją ir ANR administravimo instrukciją; * parengia / atnaujina ANR administravimo dokumentus (įskaitant ANR diegimo procedūrą); * pateikia komentarus ANR saugos dokumentams, atsižvelgdamas į aktualių duomenų saugą ir kibernetinį saugumą reglamentuojančių teisės aktų reikalavimus; * atnaujina ANR techninį aprašymą (specifikaciją); * vykdo integracinių sąsajų testavimą. Vykdant šį testavimą bendradarbiauja su IRD atstovais siekiant tinkamai ištestuoti integracinių sąsajų veikimą; * vykdo priėmimo testavimą; * šalina užfiksuotus trūkumus (klaidas); * parengia priėmimo ir integracinių sąsajų testavimo ataskaitą.   Perkančioji organizacija (pagal kompetenciją):   * dalyvauja testavime; * priima programinę įrangą bandomajai eksploatacijai. | * **Sėkmingai atliktas priėmimo testavimas.** * **Sėkmingai atliktas integracinių sąsajų testavimas.** * **Parengti / atnaujinti naudotojų vadovai (dokumentai).** * **Parengti / atnaujinti ANR administravimo dokumentai.** * **Pateikti komentarai ANR saugos dokumentams.** * **Parengta priėmimo testavimo ataskaita.** * **Atnaujintas ANR techninis aprašymas (specifikacija).** * Bandomajai eksploatacijai parengtas ANR. * Rezultatai turi būti suderinti su Perkančiąja organizacija. | Priėmimo testavimas turi būti atliktas iki bandomosios eksploatacijos pradžios pagal suderintą grafiką. |
|  | **Diegimas gamybinėje aplinkoje** | Diegėjas:   * parengia ir pateikia programinę įrangą tinkamą įdiegimui IRD gamybinėje aplinkoje. * konsultuoja Perkančiąją organizaciją programinės įrangos įdiegimo gamybinėje aplinkoje klausimais. * rengia bandomosios eksploatacijos planą.   Perkančioji organizacija:   * įdiegia programinę įrangą į gamybinės eksploatacijos aplinką. * teikia pastabas ir rekomendacijas bandomosios eksploatacijos planui | * **Sukurta programinė įranga ir įdiegta** gamybinės eksploatacijos aplinkoje. * Parengtas ir suderintas **bandomosios eksploatacijos planas**. * Rezultatai turi būti suderinti su Perkančiąja organizacija. | Šis diegimas gali vykti tik po sėkmingai įvykusio priėmimo testavimo.  Šis diegimo etapas turi būti baigtas iki bandomosios eksploatacijos pradžios. |
|  | **Bandomoji eksploatacija** | Diegėjas:   * teikia konsultacijas bandomosios eksploatacijos klausimais; * reaguoja ir pašalina eksploatacijos metu nustatytus defektus; * bendradarbiauja su IRD atstovais siekiant operatyviai išspręsti eksploatacijos metu su integracinių sąsajų veikimu susijusius trūkumus; * užtikrina ekspertų konsultavimą Perkančiosios organizacijos darbuotojams; * užtikrina ANR duomenų integralumą ir vientisumą; * atlieka reikiamus pakeitimus atsižvelgiant į atsparumo įsilaužimams ir našumo testavimo rezultatus; * parengia bandomosios eksploatacijos rezultatų ataskaitą; * parengia garantinės priežiūros procedūros dokumentus.   Perkančioji organizacija (pagal kompetenciją):   * dirba su įdiegtu ANR; * registruoja bandomosios eksploatacijos metu nustatytas klaidas; * vykdo bandomosios eksploatacijos metu nustatytų problemų šalinimo kontrolę. | * Parengta **bandomosios eksploatacijos ataskaita**; * **Pašalintos bandomosios eksploatacijos metu nustatytos klaidos**. Diegėjas bandomosios eksploatacijos metu pagal suderintą klaidų šalinimo grafiką turi šalinti visus ANR trūkumus, užregistruotus bandomosios eksploatacijos problemų registre; * **Suteiktos konsultacijos**; * Sėkmingai **įvykdyta bandomoji eksploatacija**. * **Parengtas garantinės priežiūros procedūros dokumentas** (įskaitant ANR pakeitimų valdymo procedūrą). Dokumente turi būti aprašytas garantinės priežiūros teikimo būdas, detalizuotos garantinės priežiūros teikimo sąlygos, Diegėjo atsakomybė, Perkančiosios organizacijos atsakomybė, kontaktinė informacija, papildomos tvarkos (eskalavimo, klaidų registravimo, konsultavimo)). Detalūs reikalavimai garantinei priežiūrai pateikti 9.7.7 skyrelyje. * **Atlikti reikiami pakeitimai** atsižvelgiant į atsparumo įsilaužimams ir našumo testavimo rezultatus. * Rezultatai turi būti suderinti su Perkančiąja organizacija. | Bandomoji eksploatacija turi trukti ne trumpiau nei 2 savaites.  Garantinės priežiūros procedūros dokumentas turi būti pateiktas ir suderintas likus 1 mėnesiui iki visų paslaugų pagal Sutartį (išskyrus garantinį aptarnavimą) suteikimo termino pabaigos. |
|  | **IS pridavimas** | Diegėjas:   * parengia ir pateikia paslaugų perdavimo-priėmimo aktą; * pateikia visų parengtų / atnaujintų dokumentų galutines suderintas versijas; * pateikia sukurtos programinės įrangos išeities tekstus. | Pasirašytas paslaugų perdavimo- priėmimo aktas. | Galutiniai išeities tekstai į repozitoriją patalpinami per 5 d.d. po sėkmingai įvykdytos bandomosios eksploatacijos pabaigos. |
|  | **Garantinė priežiūra** | Diegėjas suteikia ne trumpesnį nei 12 mėnesių garantinį aptarnavimą. | Teikiami garantinės priežiūros įsipareigojimai.  Rezultatai turi būti suderinti su Perkančiąja organizacija. | 12 mėnesių nuo paslaugų perdavimo-priėmimo akto pasirašymo dienos. |
|  | **Viso projekto metu** | | | |
|  | **Ataskaitų rengimas** | Diegėjas:   * rengia ANR modernizavimo eigos ataskaitą ne rečiau, kaip kartą per du mėnesius; * rengia galutinę Paslaugų įvykdymo ataskaitą (po bandomosios eksploatacijos).   Perkančioji organizacija (pagal kompetenciją):   * pateikia pastabas ir rekomendacijas ataskaitoms. | **Parengtos tarpinės ataskaitos**. Ataskaitose išdėstoma (neapsiribojant):   * pasiekti rezultatai, vykdomos veiklos ir jų progresas ANR modernizavimo grafiko atžvilgiu; * rizikos, kritiniai faktoriai ir numatomi veiksmai, prognozės ir kitos projekto įgyvendinimui svarbios aplinkybės; * ANR modernizavimo grafiko pakeitimai. * **Galutinė paslaugų įvykdymo ataskaita**, kuri apima projekto eigos ir rezultatų vertinimą, faktinį rezultatų palyginimą su planu ir neatitikimų įvertinimą.   Rezultatai turi būti suderinti su Perkančiąja organizacija. | Visą ANR modernizavimo laikotarpį.  Galutinė paslaugų įvykdymo ataskaita teikiama per 5 darbo dienas nuo visų paslaugų pagal šią Techninę specifikaciją (išskyrus garantinį aptarnavimą) suteikimo. |


1. PRIEDAI

Priede pateikiamų procesų sąrašas:

1. AN, susijusių su PFS užfiksuotais kelių eismo taisyklių pažeidimais, bylos teisenoje dalyvaujantiems asmenims teikiamų paslaugų procesas.
2. Kitų pažeidimų AN bylos teisenoje dalyvaujantiems asmenims teikiamų paslaugų procesas.


AN bylos teisenoje dalyvaujantiems asmenims teikiamų paslaugų procesai realizuojami ANR ir EPP. Šiuo metu ANR ir EPP jau yra iš dalies realizuotas procesas „Greičio viršijimo AN bylos teisenoje dalyvaujantiems asmenims teikiamų paslaugų procesas“. Šio proceso schemoje žingsniai, kurie turi būti realizuoti Sutarties apimtyje, pavaizduoti žalios spalvos fone . Proceso „Kitų pažeidimų AN bylos teisenoje dalyvaujantiems asmenims teikiamų paslaugų procesas“ žingsniai šiuo metu nėra realizuoti.

* 1. PFS užfiksuotų pažeidimų AN bylos teisenoje dalyvaujantiems asmenims teikiamų paslaugų procesas



**10.1 lentelė. Proceso „PFS užfiksuotų pažeidimų AN bylos teisenoje dalyvaujantiems asmenims teikiamos paslaugos“ aprašymas**

* 1. Kitų pažeidimų AN bylos teisenoje dalyvaujantiems asmenims teikiamų paslaugų procesas



**10.2 lentelė. Proceso „Kitų pažeidimų AN bylos teisenoje dalyvaujantiems asmenims teikiamos paslaugos“ aprašymas**

| **Žingsnio Nr.** | **Proceso žingsnio pavadinimas** | **Proceso dalyvis** | **IS / registras kurioje vykdomas žingsnis** | **Žingsnio aprašymas** |
| --- | --- | --- | --- | --- |
| E1 | Proceso pradžia - gauti duomenys  iš ANR PFS | Sistema, automatinis | ANR | - |
| T1 | FA/JA kontaktų paieška | Sistema, automatinis | ANR | ANR automatiniu būdu atlieka FA ar JA kontaktinių duomenų paiešką šių IS duomenų bazėse:   * Jei AN įvykdė JA – JAR; * EPP; * Jei AN įvykdė FA – MMR. |
| T2 | Automatinis pranešimas apie užfiksuotą pažeidimą | Sistema, automatinis | ANR | Sistema identifikuoja FA/JA ir automatiniu būdu suformuojama pranešimą pagal algoritmą nustatyta kalba. |
| E2 | Pranešimas siunčiamas el. paštu ir/ar telefonu | Sistema, automatinis | ANR | Pranešimas siunčiamas el. paštu ir/ar SMS žinute. SMS žinute pranešimas siunčiamas tik Lietuvoje registruotiems mobilaus ryšio telefono numeriams. Sistemoje turi būti galimybė konfigūruoti siuntimo būdą (-us). |
| T3 | Paruošti AN protokolą | Sistema, automatinis | ANR | ANR modernizavimo apimtyje turi būti realizuota galimybė pranešimus apie užfiksuotus nusižengimus formuoti ir siųsti tiek lietuvių tiek kitomis kalbomis. Turi būti sukurtas algoritmas, kuriais atvejais, kuria kalba yra formuojamas ir siunčiamas pranešimas. |
| E3 | Pranešimas siunčiamas el. paštu ir/ar paštu | Sistema, automatinis | ANR | Pranešimas siunčiamas el. paštu ir/ar SMS žinute. SMS žinute pranešimas siunčiamas tik Lietuvoje registruotiems mobilaus ryšio telefono numeriams. Sistemoje turi būti galimybė konfigūruoti siuntimo būdą (-us). |
| T4, T5 | Pateikti duomenis (dokumentus) IRD EPP  Išsiųsti dokumentus  AN įvykdžiusiam asmeniui | Sistema, automatinis | ANR | Siunčiamas pranešimas AN įvykdžiusiam asmeniui. |
| E4 | Gautas pranešimas apie AN | Sistema, automatinis | ANR | Siunčiamas pranešimas su nuoroda į GPS. Siunčiama nuoroda skirta tik vienam ROIK. |
| T6 | Autentifikuoti naudotoją | FA ar JA atstovas | EPP (GPS) | Proceso žingsnio metu autentifikuojamas naudotojas. Autentifikacija vykoma įvedus ROIK numerį ir asmens gimimo datą. |
| T7 | Sumokėti baudą pagal pasirinktą ROIK | FA ar JA atstovas | EPP (GPS) | Turi būti realizuota galimybė sumokėti baudą VIISP priemonėmis naudojant VIISP teikiamą mokėjimų paslaugą. Mokėjime turi būti automatiškai nurodomas AN pažeidimui priskirtas ROIK numeris. |
| E5 | Proceso pabaiga | - | - | - |
| T8 | Autentifikuoti naudotoją VIISP priemonėmis | FA ar JA atstovas | EPP | Autentifikacijai naudojamas VIISP komponentas.  Užsieniečiams naudojamas VIISP komponentas: patenka tie užsieniečiai, kurie yra registruoti eRezidentas arba juos galima autentifikuoti per eIDAS. Neregistruoti - turės registruotis eRezidentas. |
| T9 | Pateikti paaiškinimą apie tiriamą AN | FA ar JA atstovas | EPP | Gavus AN nutarimą, autentifikuotas naudotojas EPP priemonėmis turi galimybę pateikti žemiau nurodytus prašymus/skundus remiantis EPP nustatyta duomenų struktūra:   1. Pateikti paaiškinimą apie tiriamą AN; 2. Pateikti reikalavimą bylą nagrinėti rašytinio/ žodinio proceso tvarka; 3. Pateikti prašymą atidėti bylos nagrinėjimo datą; 4. Pateikti skundą; 5. Pateikti prašymą dėl administracinio nusižengimo bylos atnaujinimo ir / ar termino atnaujinimo pateikti prašymą. |
| T10 | Pateikti reikalavimą bylą nagrinėti rašytinio/ žodinio proceso tvarka | FA ar JA atstovas | EPP |
| T11 | Pateikti prašymą atidėti bylos nagrinėjimo datą | FA ar JA atstovas | EPP |
| T12 | Pateikti skundą | FA ar JA atstovas | EPP |
| T13 | Pateikti prašymą dėl administracinio nusižengimo bylos atnaujinimo ir / ar termino atnaujinimo pateikti prašymą | FA ar JA atstovas | EPP |
| T14 | Sumokėti skirtą  baudą | FA ar JA atstovas | EPP | Turi būti realizuota galimybė sumokėti baudą VIISP priemonėmis naudojant VIISP teikiamą mokėjimų paslaugą. Mokėjime turi būti automatiškai nurodomas AN pažeidimui priskirtas ROIK numeris. |
| T15 | Pateiktos informacijos nagrinėjimas | Tyrėjas | ANR | Tyrėjas susipažįsta su ANR tvarkoma bylos informacija. |
| T18 | Atsakymo  pateikimas | Tyrėjas | ANR | Tyrėjas parengia ir siunčia atsakymą prašymą ar skundą pateikusiam asmeniui. Atsakymo duomenys perduodami ir EPP. |
| E6 | Proceso  pabaiga | - | - | - |

\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **PIRKĖJAS**  **Informatikos ir ryšių departamentas**  **prie Lietuvos Respublikos**  **vidaus reikalų ministerijos**  Direktorė | **TIEKĖJAS**  **Ūkio subjektų grupė, sudaryta iš UAB „Insoft“ ir UAB „iTree Lietuva“, atstovaujama**  **atsakingojo partnerio UAB „Insoft“**  Direktorius |

1. *Lietuvos Respublikos Vyriausybės 2024 m. birželio 26 d. nutarimu Nr. 536 „Dėl Lietuvos Respublikos Vyriausybės 2016 m. gruodžio 28 d. nutarimo Nr. 1278 „Dėl Administracinių teisės pažeidimų registro reorganizavimo ir Administracinių nusižengimų registro nuostatų patvirtinimo“ pakeitimo“ Administracinių nusižengimų registro pavadinimas pakeistas į Administracinių nusižengimų registro informacinė sistema, todėl dokumente naudojamas pavadinimas Administracinių nusižengimų registras (ANR) suprantamas kaip Administracinių nusižengimų registro informacinė sistema.* [↑](#footnote-ref-1)